Vučić ukazao retku čast Lukašenku - Politika - Dnevni list Danas\nPočetna » Politika » Vučić ukazao retku čast Lukašenku\nBeloruskog lidera šefovi država najčešće ne dočekuju lično na aerodromu, kao što je učinio predsednik Srbije\nVučić ukazao retku čast Lukašenku\nSrbija nije jedina zemlja u kojoj je beloruski predsednik Aleksandar Lukašenko dočekan uz najviše državne počasti, ali je jedna od malobrojnih, uz, recimo Kazahstan, gde ga je na aerodromu sačekao predsednik lično.\n13Piše: Marija Stojanović 03. decembra 2019. 21.07 Izmenjeno: 21.43\nTakođe, predsednik Srbije Aleksandar Vučić spada u red retkih državnika koji nazivaju Lukašenka „velikim prijateljem“. Potvrdu izuzetno srdačnih odnosa Vučića i Lukašenka, koga na Zapadu nazivaju „poslednjim diktatorom u Evropi“, predstavljaju i jučerašnje izjave dvojice lidera.\nPredsednik Belorusije, između ostalog, poručio je da Srbija „u Belorusiji ima podršku na svim nivoima“, dok je srpski predsednik preneo da je sa Lukašenkom „imao plodonosne razgovore u svim sferama“.\nLukašenko, koji je u protekla dva dana boravio u Beogradu, juče je ispred Palate Srbija dočekan uz postrojenu gardu i topovske salve, a prekjuče ga na aerodromu „Nikola Tesla“ sačekao domaćin posete Vučić.\nNakon razgovora sa Vučićem „iza zatvorenih vrata“ izjavio je da „Belorusija ne menja stav o integritetu i suverenitetu Srbije i da će pružati podršku Beogradu na međunarodnom terenu“.\n– Rekao sam Aleksandru (Vučiću), ako mi išta možemo da pomognemo, recite nam, obavezno ćemo to učiniti… Mi računamo na podršku srpskih prijatelja po principijelnim pitanjima za nas, kazao je predsednik Belorusije, prenosi RTS. Prema Lukašenkovom mišljenju, „Srbija je zemlja koja će cvetati, slušajte druge, ali slušajte i svoju pamet“. On je, takođe, ocenio da dve zemlje „imaju intenzivan politički dijalog i ekonomsku saradnju“, te da je „Srbija ključan ekonomski partner Belorusije na Balkanu“, iskazujući podršku ugovoru koji je Srbija nedavno potpisala sa Evroazijskom ekonomskom unijom.\nVučić je napomenuo da se „nikada nije dogodilo da Belorusija glasa protiv Srbije“ i da je „u svakom trenutku bila uz nas“.\n– Lukašenko je veliki prijatelj Srbije, jedini svetski lider koji je 1999. došao u Beograd da podrži našu zemlju, kada je bila napadnuta od 19 NATO zemalja… U razgovorima smo se dotakli tema unapređenja trgovinske razmene, vojnotehničke saradnje… Mnogo toga sam mogao da naučim od Belorusije o formiranju moderne vojske, ali i u drugim pitanjima, naveo je predsednik Srbije.\nNemačka analitičarka Johana Dajmel kaže da kada predsednik Vučić prima predsednika Lukašenka kao „velikog i iskrenog prijatelja Srbije“, on „prima nekoga ko autokratski vlada svojom državom od 1994. godine“.\n– Fridom haus ocenjuje da Belorusija „nije slobodna“, pa Vučić može od svog prijatelja da nauči kako da uspostavi još čvršću kontrolu nad državom i društvom, kako da u potpunosti podrije vladavinu prava, kako da eliminiše opoziciju – kao što je bio slučaj na parlamentarnim izborima održanim u novembru u Belorusiji, te kako da još više „stisne“ medije. Budući da je Srbija takođe članica „kluba“ država ujedinjenih u Evroazijskoj uniji od oktobra, Vučić je, sigurno, diskutovao o ekonomskim perspektivama i „obećavajućim“ trgovinskim odnosima sa osnivačem te unije – Belorusijom, konstatuje naša sagovornica.\nNa listi zemalja koje je u poslednje vreme posetio Lukašenko nalazi se i Austrija, gde je prošetao crvenim tepihom u društvu predsednika te države Aleksandrom Van der Belenom. Bila je to njegova prva poseta jednoj od zemalja članica EU nakon više godina. Diplomatski izvori Danasa kažu da Beč nije slučajna destinacija za lidera Belorusije, budući da „Austrija ima ozbiljne investicije u nizu sektora – od poljoprivrede do mašinske industrije“.\nNaši sagovornici očekuju i da će Lukašenko u skorije vreme posetiti „još neke države EU“, iako mu Unija zamera na „autokratskim praksama“ i ocenila je da „nisu bili regularni nedavni parlamentarni izbori na kojima beloruska opozicija nije osvojila nijedan poslanički mandat“.\nTokom prošlog meseca Aleksandar Lukašenko boravio je i u Ujedinjenim Arapskim Emiratima, gde se susreo sa šeikom Abu Dabija Mohamedom bin Zajedom al Nahjanom, koji je, podsetimo, blizak i predsedniku Srbije. Komentarišući tu Lukašenkovu posetu, diplomate navode da Belorusija, između ostalog, sarađuje sa UAE u oblasti odbrambene industrije.\nSudeći prema podacima sa njegovog zvaničnog internet portala, Lukašenko je nedavno putovao i na Kubu, dok se sa predsednikom Rusije Vladimirom Putinom susreo u julu u Sankt Peterburgu. Tom prilikom fokus je bio na ekonomskoj saradnji dveju zemalja. Odnose Putina i Lukašenka izvori Danasa ocenjuju kao „toplo-hladne“.\nKako preciziraju, „primetno je da je u poslednje vreme Lukašenko usavršio veštinu balansiranja između Moskve i Zapada, a ruskog lidera posebno ljuti činjenica da Belorusija gradi protivraketni sistem sa Ukrajinom, kao i da nije priznala rusku aneksiju Krima“.\n„Može se reći da Lukašenko i Putin stalno igraju neku igru mačke i miša. Između ostalog, Kremlju smeta i to što Belorusija izvozi dosta oružja pojedinim zemljama“, ističu stručnjaci za zbivanja na „postsovjetskom prostoru“.\nEstonski diplomata i spoljnopolitički novinar Erki Bahovski ocenjuje za Danas da Srbija „ima slobodan izbor“ kada je reč o državama s kojima posluje, ali da njega lično Lukašenko po trenutnom „balansiranju“ u spoljnoj politici podseća na Srbiju. „Kada Lukašenko pokušava da umilostivi Zapad, obično ima nevolje sa Moskvom i obratno. U slučaju posete Srbiji Lukašenko nastoji i da unapredi trgovinske veze. Na kraju godine Minsk obično postaje nervozan jer ne zna u kojoj meri će ga Moskva finansirati, pa je dobrodošao svaki dodatni izvor zarade“, navodi sagovornik Danasa.\nPredsednik Srbije je kazao da postoje „konkretni dogovori“ sa beloruskom stranom. Kako je precizirao, „definisali smo kako da se radi na formiranju zajedničkih preduzeća za treća tržišta… zajedničke projekte u građevinarstvu… On je, takođe, istakao da Srbija „može mnogo da nauči od Belorusije po pitanju osnaživanja armije“.\nAleksandar Lukašenko, Aleksandar Vučić, posetaBeograd\nRFZO: Od danas počinje testiranje na antitela\n03. decembra 2019. u 22.26\nKako da ga ne sačeka kad mu je Lukašenko idol čije godine vladanja želi da nadmaši. Upija more svaki savet dugogodišnjeg predsednika, veliko je to iskustvo. Ono jeste bliži mu je Milo što se tiče saveta za dugovečnost na vlasti al nešto zaobilazi Montenegro u širokom luku.\n03. decembra 2019. u 22.51\nmi o vuku vuk na vrata kaže:\n04. decembra 2019. u 04.08\n“Naša opozicija živi od toga što dobijaju grantove od američkih fondova. Oni ništa ne rade, a žive u lepim kućama, i to narod vidi”, rekao je Lukašenko.\n04. decembra 2019. u 09.37\nZa razliku od Srbije, Belorusija je uredjena drzava, bez nezaposlenih i nestvarno cista….o stopi kriminala ne bih uopste….daleko smo mi od Belorusije a i mnogi iz Eu..\n03. decembra 2019. u 23.13\nSiromah nema slobodan izbor i gotovo sve čini u iznudici.\n04. decembra 2019. u 00.02\nSigurno se sprema nova politika za namensku industriju Srbije. Reorganizacija( privatizacija} namenske i saradnja sa Beloruskim firmama. Evo Mareniki jos materijala za konferencije za stampu. Nista se ne desava slucajno. Samo jos da se i Putin slozi s tim i sve zavrseno. Qwo Vadis Srbijo?.\n04. decembra 2019. u 04.00\nDrugosrbijanci, ko su i gde su vasi prijatelji iz inostranstva ?\n04. decembra 2019. u 12.12\nDraga D. Taj termin DRUGOSRBIJANCI mi je ne poznat pa Vas mollie da mi objasnite sta znaci..Sto se tice prijateljstva u politici, NE POSTOJI. Postoje samo interesi. Niko ne moze da; zbog prijateljstva sa nekim, radi na stetu svog naroda. Ili mozda u Vasem slucaju, moze. Od vlasti me nista vise ne moze iznenaditi. Ovakav „monoteizam“ je ne vidjen na ovim prostorima.\n04. decembra 2019. u 06.14\nPa to zbog toga sto primenjuje njegov ( a.l.) “ recept“ u vodjenju drzave !!! Pravo u ambis sa “ osvojenih 93%“ glasova !!\n04. decembra 2019. u 08.51\nAko je Lukašenko, po izjavama zapadnih političara i medija koje Lkašenko nimalo ne ferma „poslednji diktator Evrope“ -zato šte ne dozvoljava da se po nalogu Zapada i kod njega, kao u Kijevu dogodi neki „novi Majdan“ -šta je onda Vučić? Valjda PEDPOSLDNJI diktator jer je po mnogim nedelima na štetu Srba i Srbije još veći diktator od Lukašenka! Ali, za razliku od njega, AV stalno „leže na rudu“ Zapada i ispunjava sve njihove naredbe, uslove i želje. Često bez preke potrebe samo da bi im se soš više podvkao! Sličan je odnos AV sa Erdoganom- masovnim indirektnim ubicom protiv mnogih koji mu stanu na put, pogotovo ako su Kurdi u pitanju. I on je jedan od najvećih „prijatelja“ srpskog diktatora. Možda bi Vučić trebao da napravi neko „Udruženje poslednjih vetskih diktatora“, imao bi brojne članove!\n04. decembra 2019. u 09.16\nnije fer da se ovako vazan susret stavlja u kontekst nekakvog diktatorstva, cinjenica je da nam je dragocena podrska uticajnih licnosti, sto lukasenko svakako jeste.\nNemačka tv: kaže:\n04. decembra 2019. u 09.43\n„Poslednji veliki diktator u Evropi!“\n04. decembra 2019. u 09.53\nOvaj gde vidi diktatora i siledžiju odmah pada ničice i veselo maše repom.. Tako je naučio za 15 godina služenja Šešelju.


Uspešna resertifikacija sistema menadžmenta kvalitetom i sistema menadžmenta životnom sredinom\nTim proveravača sertifikacione kuće Societe Generale de Surveillance (SGS) iz Beograda, izvršio je 30. i 31.05.2019. godine resertifikacionu integrisanu proveru sistema menadžmenta kvalitetom (QMS) prema zahtevima standarda ISO 9001:2015 i sistema menadžmenta životnom sredinom (EMS) prema zahtevima standarda ISO 14001:2015 u Kontroli letenja Srbije i Crne Gore SMATSA doo Beograd.\nS obzirom da prilikom resertifikacione provere nisu identifikovane neusaglašenosti, tima proveravača je preporučio da se SMATSA doo potvrdi važenje sertifikata ISO 9001:2015 i ISO 14001:2015, za sve lokacije u Srbiji i u Crnoj Gori na kojima SMATSA doo posluje. Nove verzije sertifikata su raspoložive na sajtu SMATSA doo (link).\nPotvrdom važnosti sertifikata ISO 9001:2015 i ISO 14001:2015, SMATSA doo jasno pokazuje opredeljenost kontinualnom unapređenju poslovnih procesa i stalnom i potpunom ispunjavanju zahteva korisnika, kao i učinak u zaštiti životne sredine kroz kontrolu uticaja svojih aktivnosti i usluga na životnu sredinu.\nSertifikati su rezultat predanog i stručnog rada Odeljenja za menadžment kvalitetom i praćenje usaglašenosti i Odeljenja za obezbeđivanje i zaštitu, uz angažovanje i zalaganje svih zaposlenih u SMATSA doo.


Nove cene odvoza smeća - na nivou republičkog proseka\nJavno komunalno preduzeće „Čistoća“ ima nove cenovnike koji će važiti od 1. jula.\nUsluge odvoza smeća za građane na gradskom području, privredu i preduzetnike, kao i usluge odvoza smeća sa seoskog područja, prema rešenju Gradskog veća, od prvog jula biće skuplje za prosečno 13,8 procenata.\nPrema rečima mr Dejana Raonića, direktora JKP “Čistoća”, dosadašnje cene bile su znatno ispod proseka u odnosu na cene u drugim gradovima i predviđenim povećanjem biće u proseku trenutno važećih cena odvoženja smeća u Srbiji.\n-Da bi bio zadržan dostignuti nivo kvaliteta usluga, mi smo bili primorani da pristupimo korekciji cena koja, ma koliko bila neznatna, uvek predstavlja nepopularnu meru. Medjutim, ovakvom korekcijom se, zapravo, pokrivaju uglavnom operativni troškovi, sa zaista minimalnom akumulacijom koja će se usmeravati u najneophodnije nabavke – istakao je Raonić.\nPored pokrića elementarnih troškova delatnosti, prema Raonićevim rečima, nove cene usluga JKP “Čistoća” u potpunosti zadovoljavaju načelo pristupačnosti – one su apsolutno prilagodjene realnim mogućnostima korisnika usluga.\nVi ste ovde: Vesti Najnovije vesti Nove cene odvoza smeća - na nivou republičkog proseka


Naučnici sada otkrivaju da su hobiji veoma dobri i za zdravlje\nRanije smo govorili o hobijima u kojima Amerikanci uživaju-od sakupljanja naprstaka i nalepnica sa pivskih flaša do pravljenja složenih modela železničkih struktura. Znamo da su aktivnosti kao što je slikanje pejzaža ili razgovor sa drugim radio-amaterima širom sveta relaksirajuće i zadovoljavajuće kad god ljudi mogu naći vreme zanjih.\nNaučnici međutim sada otkrivaju da su hobiji veoma dobri i za zdravlje-iako ponekad nije potrebno ni da se pomerite kako bi ste uživali u njima. Profesor u medicinskoj školi na univerzitetu Harvard Karol Kaufman kazala je za Njujork tajms da hobiji, osim stimulisanja određenih delova mozga, poboljšavaju koncentraciju, pomažu da bolje razmišljate i pojačavaju kreativnost. Kada se bavite hobijem koji stvarno volite, gubite osećaj za vreme i ulazite u takozvano lebdeće stanje, što vam pomaže da osvežite misli i povratite energiju-istakla je Kaufmanova.\nVisok nivo koncentracije takođe pojačava vašu sposobnost obavljanja pojedinih, ne tako ugodnih, zadataka. Psihijatar sa Floride, doktor Gabrijela Kora navodi da visok nivo koncentracije izaziva lučenje hemikalija u mozgu kao što su endorfin i dopamin, tako da postajete motivisaniji i intelektualno i emotivno. Činjenica je da hobiji pomažu ljudima da se bolje osećaju. Kreiranje složenih projekata kao što je izgradnja modela jedrenjaka u malim bocama ipak predstavlja pravo dostignuće. Možda smatrate da ne postižete najbolje rezultate u drugim oblastima, ali ste u izgradnji tih modela više nego uspešni.\nPoruka je znači očigledna. Svi bi bolje radili i mislili o sebi, ako bi nam samo neko platio da provodimo 40 sati nedeljno baveći se hobijima, a obavljali stvarni posao u slobodnim trenucima.


02hero: put do posla u IT industriji - My Career from Zero to Hero\nŽivimo u svetu gde tehnologija preovladava. Ležeći u krevetu, na telefonu možemo da pronađemo sve što nas zanima, da budemo u toku sa dešavanjima sa drugog kraja sveta, da naručimo hranu, da kupimo i ono što nismo znali da postoji. Zahvaljujući upravo toj automatizaciji, određena zanimanja postala su suvišna. Sada se radna mesta otvaraju za nova zanimanja – programiranje, marketing, dizajn, prodaju. IT industrija je među najvećim industrijama na Zapadnom Balkanu, sa pregršt radnih mesta i prilika za prakse. Međutim, iako slobodnih radnih mesta ima, mladi na Balkanu tokom školovanja ne stiču potrebna znanja i veštine da bi ih popunili. Iz tog razloga, nije ni čudo što mnogi mladi nisu zaposleni, naročito oni koji nisu završili fakultet ili neki vid obuke.\nProjekat „Moja karijera na putu do heroja“ osmišljen je sa ciljem da mladim ljudima pomogne da pronađu posao u IT industriji. Kroz kurseve digitalnih veština, 50 mladih će kroz 6 meseci imati osnovu da pronađu praksu, ali i posao, koji će biti pouzdan. Pored tehničkih veština, poslodavci sve više ističu meke veštine – rad u timu, fleksibilnost i prilagodljivost, radoznalost, dobru organizaciju, komunikacione i interpersonalne veštine. Prilikom zapošljavanja mladih, poslodavci pored osnovnog znanja struke, traže da kandidat ima razvijene meke veštine i prethodno iskustvo. Priroda IT industrije je takva da se stalno razvija, pa je samim tim važno da kandidat za posao pokazuje inicijativu da uči novo i da se usavršava tokom karijere.\nProjekat „Moja karijera na putu do heroja“ podrazumeva obuku kroz model integrisanih usluga (engl. one-stop-shop) koji bi odgovorio na potrebe tržišta i polaznicima pružio sve potrebne veštine za zaposlenje na jednom mestu. Tako da će, pored kursa digitalnih veština, mladi završiti i kurs prenosivih veština, steći podršku kroz karijerno savetovanje i povezati se sa poslodavcima. Pored šestomesečnog kursa, mladi će imati priliku da završe i kurs preduzetništva.\nObuka počinje u novembru 2021, a prijave će biti otvorene već u avgustu! Prati aktivnosti projekta i iskoristi priliku da se prijaviš!\nProgram obuke „Moja karijera na putu do heroja (engl. My Career from Zero to Hero)“ sprovodi Centar za omladinski rad (Srbija) u saradnji sa Forum mladi i neformalna edukacija – Forum MNE (Crna Gora), Centar za edukaciju mladih – CEM (BiH), TOKA (Kosovo), Youth for social changes – YSC (Albanija).\n02hero je finansiran od strane Evropske Unije, a implementaciju projekta podržali su po zemljama: Srbija – Vlada Švajcarske u okviru projekta „Znanjem od posla – E2E“, koji ispred Vlade Republike Srbije, sprovodi Tim za socijalno uključivanje i smanjenje siromaštva (SIPRU), Grada Novog Sada i Omladinske prestonice Evrope Novi Sad (OPENS); Crna Gora – Ministarstvo javne uprave Republike Crne Gore.\nZaprati stranice na Instagramu i Facebooku.


Paddy Ashdown u Narodnoj Skupštini Republike Srpske\nVisoki predstavnik međunarodne zajednice Paddy Ashdown poručio je danas u Banjaluci, poslanicima Narodne Skupštine Republike Srpske da je reforma policije posljednja prepreka približavanja Bosne i Herceovine evroatlanskim integracijama najavljujući za nedjelju početak, kako je rekao, istorijskog sastanka na Vlašiću o ovom pitanju.\nReforma policije nije napad na Republiku Srpsku niti je tajna zavjera da se ukinu entiteti a reforma, takođe ne znači da entitetska Ministarstva unutrašnjih poslova moraju biti ukinuta.\nNeophodno je ispoštovati tri osnovna principa Evropske Unije u ovom pravcu a u suprotnom će Bosna i Hercegovina ostati jedina zemlja na Balkanu koja će biti izolovana.\nPoručio je ovo danas u Banjaluci, tokom, gotovo tročasovnog obraćanja poslanicima Narodne Skupštine Republike Srpske, visoki predstavnik međunarodne zajednice za B i H, podsjetivši da sadašnjim strukturama policijskih snaga nedostaje dosta toga, počev od nedovoljnih plata i opreme.\n»Ne postoji jedinstvena kompjuterizovana evidencija otisaka prstiju, nema modernih forenzičkih usluga, DNK analiza kao ni saradnje na državnom nivo sa drugim evropskim zemljama,« upozorio je Ashdown.\nOn je poručio da se mora uspostaviti jedinstvena policijska struktura na državnom nivou te da reforma policije ne može biti sprovedena bez promjene Ustava B i H.\nMinistar unutrašnjih poslova Republike Srpske, Darko Matijašević je, potom, saopštio da je Vlada zauzela stav o ovoj reformi sa jednom bitnom pretpostavkom.\n»Ponavlja se da je za Vladu Republike Srpske prihvatljiv savremeni, decentralizovani, bezbjednosni model u Bosni i Hercegovini koji podrazumijeva postojanje Ministarstva unutrašnjih poslova i policije Republike Srpske kao nivo organizacije, odlučivanja i nadležnosti na cijelom, administrativno-teritorijalnom području Republike Srpske.«\nInače, Paddy Ashdown je najavio da će u nedjelju na Vlašiću početi trodnevni, kako je rekao, istorijski sastanak stranačkih lidera na kome bi se trebao zauzeti konačni stav o reformi policije.\nU raspravi koja je uslijedila lider opozicionog SNSD-a, Milorad Dodik je poručio da predstavnici njegove stranke, vjerovatno, neće prisustvovati ovom sastanku ili da neće ništa potpisivati pošto je, po njegovom mišljenju, sporazum trebao biti postgnt na početku a ne na kraju reforme.


Portparol mađarske vlade: Referendum nikako nije poraz\nReferendum u Mađarskoj o kvotama za izbeglice ni na koji način nije poraz, izjavio je danas portparol mađarske vlade Zoltan Kovač, navodeći da je na njega procentualno izašlo više građana nego u EU na izbore za Evropski parlament.\n"Mi vidimo da su kvote o naseljavanju migranata pogrešne, kao sto su pogrešne i mere o solidarnosti, koje ne daju rezultate. Ostajemo pri stavu koji iznosimo već godinu dana i koji je premijer (Viktor) Orban ponovio - treba da se vratimo Šengenu", rekao je Kovač za B92.\nKovač je napomenuo da je referendum inicirala Vlada uz podršku parlamentarne većine.\n"Kada pogledate brojeve - 3,2 miliona ljudi je reklo "ne" naseljavanju migranata, što je verovatno najviši broj od pada komunizma", konstatovao je on.\nKako kaže, Mađarska i pored svega nikome ne želi da okreće leđa.\nKovač ističe da se u Mađarskoj nadaju da će "političke ucene Zapada da nestanu".\n"Umesto da se iznose takve optužbe zapadni političari bi trebalo da slušaju. To se posebno odnosi na gospodina Šulca, jer ne treba zaboraviti da je izlaznost za evropski parlament bila svega oko 30 odsto, dok je na mađarskom referendumu izašlo 15 odsto više glasača i to daje jasan mandat Vladi", kaže Kovač.


Direktno.rs": Opšte nezadovoljstvo u Šapićevoj stranci zbog utapanja SPAS-a u SNS | Hronika\nĐILAS PORUČIO VUČIĆU: BIĆEŠ NA ROBIJI\nPočetna strana > Hronika > "Direktno.rs": Opšte nezadovoljstvo u Šapićevoj stranci zbog utapanja SPAS-a u SNS\n"Direktno.rs": Opšte nezadovoljstvo u Šapićevoj stranci zbog utapanja SPAS-a u SNS\nU stranci nekada slavnog vaterpoliste Aleksandra Šapića nezadovoljstvo je sve veće. Kako saznaje Direktno.rs, nakon ulaska SPAS u vlasti u većini beogradskih opština, Novom Sadu, Nišu i drugim mestima, Šapić je odlučio da postepeno ugasi stranku i utopi je potpuno u Srpsku naprednu stranku, kako bi bio njihov kandidat za gradonačelnika Beograda.\nStranka nema Glavni odbor niti bilo kakve organe, a odbori nemaju kancelarije\nFunkcioneri SPAS-a, naročito predsednici lokalnih odbora, kažu da ih niko ne kontaktira i da je poslanicima u Skupštini zabranjeno da govore. Iako sada iz budžeta SPAS dobija skoro 100.000 evra, ni dinar se ne ulaže u razvoj stranačke strukture. Stranka nema Glavni odbor niti bilo kakve organe, a odbori nemaju kancelarije. Članovi SPAS su nezadovoljni i izborom Ratka Dmitrovića za ministra. Jedino Ministarstvo za brigu o porodici još uvek nije imenovalo sekretare, zamenike, pomoćnike.\nKako tvrde izvori "Direktno.rs", razlog takvom ponašanju je Šapićeva želja da bude gradonačelnik Beograda po svaku cenu, pa i po cenu toga da bude kandidat SNS-a ako treba. U zamenu za to on gasi stranku i ustupa SNS-u funkcije i privilegije\nKako tvrde naši izvori, razlog takvom ponašanju je Šapićeva želja da bude gradonačelnik Beograda po svaku cenu, pa i po cenu toga da bude kandidat SNS-a ako treba. U zamenu za to on gasi stranku i ustupa SNS-u funkcije i privilegije. Na Novom Beogradu od devet većnika svi su iz SNS osim vaterpoliste Marka Avramovića, kome tako daje platu od 120.000 dinara samo zato što igra za njegov klub.\nPodsećamo, mediji su pisali da je SPAS-u SNS skupljao potpise, a ovakvo Šapićevo ponašanje nakon izbora govori u prilog tome. Očigledno je da nisu baš svi u Šapićevoj stranci zadovoljni time da budu SNS-ov privezak i da je SPAS sve bliži raspadu.\n"Gledač u pod"\nImajući sve ove činjenice u vidu, ne čudi ponašanje nekada jednog od najboljih svetskih vaterpolista svih vremena, koji je ostao nem na seksističke uvrede folkera Ace Lukasa upućene novinarki Žaklini Tatalović, i to u emisiji na televiziji sa nacionalnom frekvencijom.\nZato je Šapić dobio nadimak "gledač u pod", a od najboljeg vaterpoliste do "gledača u pod" put je jasan - lični interesi, funkcija i mesto prvog čoveka Beograda. Zato je predsednik opštine Novi Beograd odlučio da ćuti, ne buni se, i bude fikus, još jedan u nizu.\nSve zarad funkcije!\n:\tĐilas poručio Vučiću: Bićeš na robiji


Dan online - Ekonomija: Likvidna sredstva 1,05 milijardi eura - 2020-01-17\nEkonomija PREMA PODACIMA CENTRALNE BANKE\nCentralna banka Likvidna sredstva 1,05 milijardi eura\nProsječna likvidna sredstva banaka u oktobru prošle godine su iznosila 1,05 milijardi eura, što je 5,9 odsto manje nego u septembru, pokazuju podaci Centralne banke (CBCG). Prosječna likvidna sredstva su u oktobru u odnosu na isti mjesec 2018. godine porasla 4,4 odsto. Koeficijenti likvidnosti za bankarski sistem u cjelini su, na dnevnom i dekadnom nivou, bili iznad propisanih minimuma.\nIz CBCG su podsjetili da su iz monetarne statistike isključene Invest banka Montenegro (IBM) i Atlas banka u januaru, odnosno aprilu.\nBilansna suma banaka na kraju oktobra iznosila je 4,58 milijardi eura i pala je 0,1 odsto u odnosu na septembar, dok je u odnosu na isti period 2018. godine porasla 3,9 odsto.\n– Kada se zbog uporedivosti iz podataka za oktobar isključe dvije banke koje nijesu dio statistike, bilansna suma banaka na godišnjem nivou bilježi rast od 11,3 odsto – piše u Biltenu CBCG, prenosi Mina biznis.\nU strukturi aktive banaka, u oktobru su dominantno učešće od 65,2 odsto ostvarili ukupni krediti, nakon kojih slijede novčana sredstva i računi depozita kod centralnih banaka sa 19,6 odsto, dok se 12,9 odsto odnosilo na hartije od vrijednosti, a 2,3 odsto na preostale stavke aktive.\nU strukturi pasive, dominantno učešće od 76,2 odsto ostvarili su depoziti, nakon kojih slijedi kapital sa 13,1 odsto, pozajmice sa 7,6 odsto, dok se na ostale stavke odnosilo 3,1 odsto.\nUkupan kapital banaka na kraju oktobra iznosio je 599,7 miliona eura i porastao je 0,9 odsto na mjesečnom nivou, a 14,8 odsto na godišnjem.\nSmanjiti doprinose i akcize na gorivo\nPovukli 759 hiljada\n„Nije vino pošto pređe bješe”\nDobili dodatna prava\nU trci za Aerodrome četiri ponuđača\nNisam dobila državni novac\nPlate kasne zbog pada sistema\nU sivoj zoni milijarda i po\nSmanjen otkup 0,4 odsto\nIsplatiće dio zarade\nPrijave do 16. marta\nKompletna služba na bolovanju\nMenadžment progoni članove sindikata\nU bankama drže 1,3 milijarde


Na koronavirus u BiH pozitivno 564 osobe, 32 preminule - JP "Radio Bosanska Krupa" | JP "Radio Bosanska Krupa"\nNa koronavirus u BiH pozitivno 564 osobe, 32 preminule\nU protekla 24 sata u Bosni i Hercegovini na koronavirus je testirano 3.225 uzoraka, a pozitivnih je 564. Preminule su 32 osobe.\nU protekla 24 sata Zavodu za javno zdravstvo Federacije BiH prijavljena su 2.634 uzorka, od kojih su 383 pozitivna na koronavirus. Novi slučajevi registrirani su u svim kantonima u Federaciji BiH, osim u Bosanskopodrinjskom kantonu. Prijavljeno je ukupno 14 novih smrtnih ishoda\nOd posljednjeg izvještaja o epidemiološkoj situaciji u Republici Srpskoj izvršeno je testiranje 591 uzorka, a koronaviru potvrđen je kod 143 osobe. U posljednja 24 sata Institutu za javno zdravstvo Republike Srpske prijavljeno je 18 smrtnih slučajeva.\nDanas je u Brčko distriktu BiH registrovano 38 novih slučajeva zaraze virusom korona.


Hakeri će napadati pejsmejkere?!\nSokobanja - Vesti iz nesvesti - Hakeri odavno napadaju i obaraju sajtove raznih ustanova, ali nov oblik kompjuterskog nasilja za metu bi mogao da ima - pejsmejkere ugrađene ljudima sa srčanim problemima! - o ovoj užasnoj vesti čitamo u "Dejli mejlu"!\n16 Novembar 2007\nHakeri odavno napadaju i "obaraju" sajtove raznih ustanova, ali nov oblik kompjuterskog nasilja za metu bi mogao da ima - pejsmejkere ugrađene ljudima sa srčanim problemima! - o ovoj užasnoj vesti čitamo u "Dejli mejlu"!\nPočetkom ove godine, naučnici u SAD, simulirali su presretanje radio-signala pejsmejkera, kojim bi hakeri mogli da, na daljinu, elektrošokovima ubiju milione srčanih bolesnika!\nPejsmejker (bukvalno - tvorac ritma srca) naprava je koja elektronskim putem diktira ritam rada srčanog mišića.\nLekari zato sve više koriste "wireless" pejsmejkere, kako bi pratili srčani ritam pacijenata, a moderniji uređaji omogućuju i daljinsko podešavanje mašine "koja život znači".\nKao što kompjuter ima antivirus zaštitu, tako će i pejsmejkeri, možda, imati dodatak koji će blokirati spoljašnje uticaje i napade - otkriva poznata lekarka dr Tamara Dening.\nNjen izum, u Sijetlu, koji će tek biti testiran, mogao bi da spreči realizaciju bilo kakve spoljašnje naredbe koja ne dolazi od lekara.\n"Spravica" ne bi bila ugrađivana u sam pejsmejker već bi pacijent morao da je nosi sa sobom, "kao što se nosi ručni sat".\nIako napad na tuđe pejsmejkere, možda, zvuči previše ekstremno i zastrašujuće, Deningova podseća da su hakeri prošle godine postavili treperave blešteće slike na sajt Fondacije za epilepsiju! Kod nekih ljudi s ovom bolešću, takve slike izazivaju trenutan epileptičan napad!\n"Želimo da skrenemo pažnju na mogući veliki problem, iako se on, sad, čini nezamislivim" - rekla je ona.\nMeđutim, njen kolega s Harvarda, dr Vilijem Mejzel, smatra da bi "spravica" za zaštitu od hakera mogla da bude prevelika obaveza, ali i rizik za pacijente s pejsmejkerima.\n"Pomalo je nemoguće zahtevati od ljudi da nose taj aparat sa sobom. Postoji i potencijalan problem - šta raditi u hitnom slučaju kad lekari moraju da reaguju, a blokator signala je nekom u džepu, ili skriven?! Nisam siguran da je to tako dobra ideja" - rekao je on.


autoput Archives - AUTOMOBILI\n23/08/2019 10:54:36 AM\nNASLOVNA / Arhiva tagova za: autoput\nArhiva tagova za: autoput\nStatistika Svetskog ekonomskog foruma u poslednjih osam godina jasno pokazuje da je Srbija, kada je reč o kvalitetu putne mreže, najlošije rangirana od svih država u našem regionu, s izuzetkom Bosne i Hercegovine. Poslednje istraživanje, urađeno za 2018. godinu, pokazuje da se Srbija “zakucala” za pretposlednju poziciju s koje ne …\nBerlinetta i Aventador u dvorištu prekršajnog suda u Nišu\nNebojsa Todorovic 29/07/2015\tVESTI\nFerrari Berlinetta i Lamborghini Aventador su morali na “hlađenje” u dvorište Prekršajnog suda u Nišu zbog divljanja na auto-putu Beograd-Niš pri čemu su postizali brzine od preko 200 km/h. dva sportska automobila sa švajcarskim tablicama je snimio presretač, a zatim ih je policija zaustavila na naplatnoj rampi “Nais” u petak. …\nVideo: Za dlaku eskivirao sigurnu smrt – uzmeniravajuće\nNikola Petrovic 01/04/2015\tVESTI, VIDEO\nPonekad ni maksimalna koncentracija, ili ti oprez tokom vožnje ne mora da bude presudan faktor koji će uticati da do nezgode/nesreće dođe. Snimak koji možete da vidite u nastavku ove vesti desio se u Izraelu, na kome se može jasno videti da vozač koji je snimio nemio događaj nije mogao …


subota, 8. jul 2017. 20:30h\nU dvorištu Narodnog muzeja Pančevo, u okviru letnjeg programa, u subotu, 8. jula u 20:30 časova biće odigrana predstava „Vesele sedamdesete“ dramskog kluba za odrasla i stara lica Pančeva.\nMalo selo u Banatu, neugledna železnička stanica, godina 1974. Siromašni otpravnik vozova, strasni ljubitelj fudbala, živi svoj skromni, sumorni život ne mareći mnogo za dešanja oko njega. U toku je Svetsko prvenstvo u fudbalu i Jugoslavija gubi od... A kroz putničku čekaonicu njegove stanice, prolaze najrazličitiji likovi tadašnjeg vremena. Beznadežnu životnu kolotečinu njegove porodice prekidaju iznenadni i, naizgled ničim izazvani, lepi i veseli događaji.\nIgraju: Goran Dakić, Milica Urošev, Zlatibor Lazarov, Ljiljana Belobrk, Dragica Živkov, Zlatinka Vilimanović, Stojan Novakov, Snežana Milanović Naumović, Ljiljana Tomović, Goca Božović, Srđan Đurasović, Milica Ćurasović i Doroteja Đurasović.\nRukovodilac kluba: Vesna Jovanović\nDatum: subota, 08. jul 2017.\ndramski klub za odrasla i stara lica\npredstava vesele sedamdesete


Vučić veoma zadovoljan reagovanjem SAD i NATO - UGLJEVIK.INFO\nNaslovna Region Srbija Vučić veoma zadovoljan reagovanjem SAD i NATO\nVučić veoma zadovoljan reagovanjem SAD i NATO\nPremijer Srbije Aleksandar Vučić izjavio je da je veoma zadovoljan reagovanjem SAD i generalnog sekretara NATO-a Јensa Stoltenberga kada je riječ o formiranju vojske Kosova.\nVučić je dodao da su ga američki zvaničnici uvjerili da su protiv takvog razvoja događaja, te da sa Amerikancima nije uvek lako razgovarati.\n„Ali, znate na čemu ste. Oni su mi odmah rekli, nisu ništa krili, da su protiv takvog razvoja događaja i vojske Kosova na ovakav način, koji je vanustavni i vaninstitucionalni“, rekao je Vučić novinarima u Јagodini.\nOn je dodao da je sa američkim zvaničnicima razgovarao prije razgovora sa predsjednikom samoproglašenog Kosova Hašimom Tačijem, s kojim se juče čuo telefonom.\nVučić je rekao da mu je drago što je stav američkih zvaničnika ponovio i šef NATO-a Јens Stoltenberg, koji, kakoje naveo, „razume šta bi to sa sobom nosilo“.\nPremijer Srbije je istakao da to što ćuti i ne govori glasno određene stvari nije zato što su Srbi uplašeni i mali, već zato što, između ostalog, želi da srpske kompanije izvoze svuda u region.\nPrevious article Danas zajednička sjednica vlada Srpske i FBiH\nNext article Merkel o Erdoganu: Neću da ga tolerišem


Koronavirusa odložio najveći svetski sajam mobilnih telefona - Naši u svetu\nObjavljeno 13/02/20 u 13:00\nOrganizator sajma, GSMA, navodi u saopštenju da je “otkazala MWC Barselona zbog globalne zabrinutosti zbog koronavirusa, straha od putovanja i drugih okolnosti koje onemogućuju organizovanje tog događaja”, preneo je sinoć BBC.\nSajam je trebalo da se održi u Barseloni, ali iz organizacije su naveli da je to postalo “nemoguće” jer su najveći izlagači poput Fejsbuka, Nokije, Sonija i Vodafona otkazali svoj dolazak zbog koronavirusa.\nSajam je trebalo da bude održan od 24. do 27. februara u Barseloni, a španski ministar zdravstva Salvador Ilja zamolio je ljude da ostanu mirni.\nRekao je da bi trebalo imati poverenje u španski zdravstveni sistem i odluke donositi na osnovu naučnih činjenica.\nNijedan slučaj koronavirusa inače nije zabeležen u kontinentalnoj Španiji, ali dva su slucaja zaraze, kod jednog Britanca i jednog Nemca, potvrđena na Balearima i Kanarima.\nKoronnavirusSajam mobilnih telefona


Turska: Oštra kontrola interneta - SandzakHaber.Net , Sandžačke Internet Novine !\nNaslovna Tehnologija Internet Turska: Oštra kontrola interneta\nTurska: Oštra kontrola interneta\nOd HaberNews - 9. Januara 2014. 0 106 Podeli na Fejsbuku\ntweet Turska vlada namerava da uvede striktnu kontrolu interneta pomoću nadziranja aktivnosti njegovih korisnika i blokiranjem ključnih reči.\nNeimenovani izvor u turskom parlamentu obelodanio je danas da je vlada uputila predlog zakona, kao poslednju u nizu mera kojima se dovodi u pitanje sloboda izražavanja.\nPredlog zakona omogućava vlastima da blokiraju ključne reči koje se smatraju problematičnim, a mogu i da ograniče pristup sajtovima za razmenu video snimaka koji sadrže sporne reči.\nVlasti će moći i da evidentiraju sve aktivnosti korisnika interneta na period od dve godine, ali i da nadgledaju sajtove koje su posećivali, koje ključne reči su pretraživali i na kojima društvenim mrežama su aktivni.\n“Nacrt zakona ima za cilj da zaštiti porodicu, decu i mlade od tema na internetu koje podstiču na upotrebu droge, seksualno zlostavljanje i ubistva”, prenosi danas uticajni turski dnevni list “Hurijet”.\nU decembru je kompanija Google objavila podatke u kojima se vidi da je Turska na samom vrhu po broju zahteva za uklanjanje pojedinih sadržaja sa interneta.\ntweet Prethodni tekstMira otkriva sve tajne Miloševićeve vladavineSledeći tekstDopunska signalizacija na autoputevima zbog magle HaberNews\tPOVEZANE OBJAVEVIŠE OD AUTORA


Mali: Rebalansom budžeta 5,1 milijarda dinara za poljoprivredu - AgroSmart\nMali: Rebalansom budžeta 5,1 milijarda dinara za poljoprivredu\nutorak, 10. novembra 2020.\nMinistar finansija u Vladi Republike Srbije Siniša Mali izjavio je danas da novi rebalans budžeta u ovoj godini predstavlja temelj za bolju budućnost, dalje jačanje zdravstvenog sistema i nastavak izgradnje zemlje.\nMali je, predstavljajući narodnim poslanicima drugi rebalans budžeta za 2020. godinu, precizirao da su tim dokumentom predviđeni ukupni prihodi od 1.292,4 milijardi dinara i rashodi u visini od 1.774,4 milijardi, odnosno deficit od 483 milijarde dinara.\nOn je, ističući da je projekcija prihoda budžeta konzervativna, objasnio da je reč o deficitu koji ni na koji način ne ugrožava našu makroekonomsku stabilnost.\nRekao je da je predviđeno izdvajanje devet milijardi dinara za izgradnju dve bolnice – u Beogradu i Kruševcu, kao i nastavak rekonstrukcije velikog broja opštih bolnica, domova zdravlja, te nabavka medicinske opreme i lekova.\nTakođe, kako je dodao, planirana je i isplata jednokratne pomoći od 10.000 dinara za sve zaposlene u zdravstvu, koji će po usvajanju novog rebalansa dobiti mogućnost da rade u neuporedivo boljim uslovima.\nMinistar je naglasio da se predloženim rebalansom nastavljaju ulaganja u kapitalne projekte, odnosno izgradnju auto-puteva, železničke infrastrukture.\nMali je posebno istakao izdvajanje od 5,1 milijarde dinara za poljoprivredu, navodeći da je država u doba pandemije pronašla mogućnost da opredeli sredstva za one kojima je pomoć najpotrebnija.\nRebalans budžeta usmerava nas i ka realizaciji projekta „Srbija 2025“, koji podrazumeva ulaganje 14 milijardi evra u infrastrukturu, predočio je on i ocenio da je to pokretač rasta i razvoja naše ekonomije, privrede, rasta BDP-a, ali i rasta domaćih investicija.\nZa nekoliko nedelja, kada se pred vama bude našao budžet za 2021. godinu, videćete da smo predvideli rekordno visok iznos za kapitalne investicije, objasnio je ministar.\nMali se govoreći o budžetu Srbije za 2021. godinu, napomenuo da će njime biti predviđeno povećanje penzija po švajcarskoj formuli od 5,9 odsto, minimalne zarade za 6,6 procenta, kao i povećanje plata u javnom sektoru.\nTroškovi proizvodnje sve veći ali cveće ipak isplativije od povrća


2015 – 35+\nKao deo akademskog i životnog iskustva Bethel College pruža jedinstvenu priliku svojim studentima između dva semestra tokom zimske pauze. Svake godine njihovi studenti su u prilici da izaberu gde žele da steknu to iskustvo. Meksiko, Kostarika, Nemačka, Poljska, Mađarska kao i Srbija su neke od zemalja koje mogu da posete. […]\nStudenti iz Amerike gosti 35+\n16 May, 2015 in Vesti tagged 35+ / Bethel College / Srbija\nOrganizacija za međugeneracijsku saradnju 35+ nastavlja podršku Karate klubu Rakovica. Zajedno sa firmom QUANTUM-AutoMARKET iz Beograda, 35+ je obezbedila sredstva za učešće Pavić Aleksandra, najboljeg takmičara kluba, na Zlatnoj ligi u Almereu (Holandija) od 14. do 15. februara 2015. godine. Mladom karatisti želimo uspešan nastup a članovima kluba srećnu i uspešnu […]\nPodrška karateu u 2015. godini\n16 May, 2015 in Vesti tagged karate / kk rakovica\nTokom 2015.godine 35+ sa velikim zadovoljstvom nastavlja saradnju sa Vip mobile Srbija na projektu “Vip digitalne radionice za starije”. Više o tome\nProjekat “VIP DIGITALNE RADIONICE ZA STARIJE 2015”\n7 Apr, 2015 in Vesti tagged projekat\nU Maloj sali Dečjeg kulturnog centra Beograd 4. decembra 2014. godine održana je Interaktivna tribina za mlade pod nazivom: “Značaj međugeneracijske saradnje – mladi i stari jedni za druge”. U okviru tribine premijerno je emitovan dugometražni film Stefana Krasića “Mozaik”. Nakon projekcije filma, održan je razgovor sa publikom. Gosti tribine bili […]\nZNAČAJ MEĐUGENERACIJSKE SARADNjE – MLADI I STARI JEDNI ZA DRUGE\n18 Mar, 2015 in Vesti\nGrađanske inicijative svake godine objavljuju “Vodič kroz potencijalne domaće i inostrane izvore finansiranja u Srbiji”. Ovaj veoma koristan vodič je osmišljen sa idejom da se na jednom mestu sakupe svi podaci o raspoloživim konkursima i fondovima međunarodnih i domaćih donatora, kao i državnih institucija. Korisnici ovih fondova mogu biti organizacije […]\n11 Mar, 2015 in Vesti tagged finansiranje / konkurs\nKancelarija za saradnju sa civilnim društvom objavljuje Godišnji kalendar konkursa za 2015. godinu objavljuje u cilju blagovremenog i kontinuiranog obaveštavanja organizacija civilnog društva o planiranim javnim konkursima za finansiranje programskih i projektnih aktivnosti civilnog društva iz budžeta Republike Srbije i AP Vojvodine. Kalendar_konkursa_2015\nGodišnji kalendar konkursa u 2015.\n11 Mar, 2015 in Vesti tagged konkurs


Termoelektrane na ugalj na BiH zagađuju vazduh devet puta više nego što je dozvoljeno - Gerila\nUkupne emisije sumpor dioksida iz termoelektrana na ugalj u Srbiji, Kosovu*, Bosni i Hercegovini i Sjevernoj Makedoniji su u 2018. godini bile čak šest puta više nego dozvoljene, pokazuje novo istraživanje koje je juče objavila evropska mreža CEE Bankwatch. U Bosni i Hercegovini, emisije SO2 su bile čak devet puta više od granične vrijednosti emisija dozvoljenih u Nacionalnom planu za smanjenje emisija koji je odobrio Sekretarijat Energetske zajednice.\nSve zemlje Zapadnog Balkana su članice Energetske zajednice, i stoga su imale obavezu da do 2018. smanje zagađenje iz termoelektrana u skladu sa Direktivom o velikim postrojenjima za sagorjevanje. Međutim, nijedna od zemalja koje su sačinile Nacionalni plan za smanjenje emisija nije ispoštovala svoje ukupne granične vrijednosti emisija na nivou države za 2018. godinu, navodi se u izvještaju koji je juče predstavljen u Briselu na sastanku sa članovima Evropskog parlamenta, Evropske komisije, te medijima.\n“Zemlje Energetske zajednice su imale čak 12 godina da se usklade sa graničnim vrijednostima, pa je neshvatljiva činjenica da su vlasti iz regiona ovaj problem zapostavile i za svaku je osudu. Obzirom na zdravstvene štete koji uzrokuje zagađenje vazduha, investicije u smanjenje emisije ili zatvaranje termoelektrana nisu samo pitanje pravne obaveze, nego moralne obaveze”, zaključila je Ioana Ciuta, koordinatorica za energetiku mreže CEE Bankwatch i jedna od autorica izvještaja.\nMajda Ibraković iz Centra za životnu sredinu iz Banjaluke je istakla da je ovaj izvještaj još jedan pokazatelj visokog stepena ignorisanja problematike zagađenja, u ovom slučaju vazduha, a koji nam već dolazi na naplatu.\n“Važno je da su članovi Evropskog parlamenta sada dodatno upoznati sa činjeničnim stanjem termoelektrana u Bosni i Hercegovini. Treba istaknuti da su bili posebno ganuti ličnim svjedočanstvima ljudi koji su ugroženi radom rudnika i termoelektrana kod nas, a koji su prisustvovali ovom sastanku”, kazala je Majda Ibraković.\nPredstavnici lokalnih zajednica ugroženih radom rudnika i termoelektrana, Goran Stojak, predsjednik Mjesne zajednice Bukinje iz Tuzle i Milanka Kovačević, novinarka iz Gacka predstavili su trenutno stanje životne sredine i zdravlja građana u svojim zajednicama, koje su potpuno degradirane višedecenijskim zagađenjem iz termoelektrana Tuzla i Gacko. Pored enormnih nivoa zagađenja koje podnose, zajedno sa svojim sugrađanima, Goran i Milanka se takođe sreću sa različitim pritiscima i napadima zbog svojih aktivnosti na borbi protiv zagađenja i korupcije.\nRelated tags : bosna i hercegovina termoelektrana zagađenje Zapadni Balkan\nŽutim trakama obilježili Međunarodni dan ljudskih prava\nNeophodno je što prije preduzeti korake ka rješavanju problema prisutnosti invazivnih stranih vrsta biljaka na području bare Tišine, koja je jedna od posljednjih močvara ovog tipa u kontinentalnom reg\n23 Marta, 20190\nInspektorat Republike Srpske je potvrdio pisanja portala Gerila.info o peletari "FAŠ" koja je po riječima stanovnika Šipova zagađivala sredinu u i oko same peletare velikim količinama piljevine. Inspe\n28 Februara, 20200\nSpinovanje medija bliskih režimu u RS: Izjednačavanje kritika upućenih političarima iz RS sa “napadom” na Srbe\nKako se politička kriza u Bosni i Hercegovini zahuktava, tako se zahuktava i djelovanje "spin majstora" bliskih režimu u Republici Srpskoj. Novi "spin udar" je tekst o "napadu na Srbe" koji je obj


FINALNA KONFERENCIJA EnerNETMob PROJEKTA - “Luka Bar” AD / JSC Port of Bar\nFINALNA KONFERENCIJA EnerNETMob PROJEKTA\nHome News FINALNA KONFERENCIJA EnerNETMob PROJEKTA\nBy Rade Stanišić News 12/04/2022\nEnerNETMob projekat je u svojoj završnoj fazi. Projekat će zvanično biti završen 30.04.2022.g nakon 4 godine implementacije. U skladu sa tim, organizovan je dvodnevni završni sastanak i konferencija u Marseju na kojem su učestvovali predstavnici „Luke Bar“ AD.\nPrvi dan sastanka je organizovan na nivou partnerstva, ujedno i poslednji sastanak i iskorištena je prilika da se sumiraju sve aktivnosti koje su ostale da se implementiraju do kraja projekta kao i da svaki partner predstavi svoje ispunjene zadatke. Svi piloti su uglavnom ispunjeni i testiarani , a ovaj projekat je donio velike benefite učesnicima prvenstveno u vidu nabavke punionica i informatičkog povezivanja elektromobilnih mreža kao i uticaja na opšte viženje i promociju elektromobilnosti na lokalnom, nacionalnom i regionalnom nivou.\nDrugi dan sastanka je organizovan u vidu konferencije na kojoj su , osim partnera , prisustvovali i drugi predstavnici električne mobilnosti na transnacionalnom nivou: kompanije, istraživački centri and lokalne vlasti.\nProjekat promoviše zajedničku mobilnost and intermodalnost kopno–more korišćenjem sistema električnog transporta, implementacijom međugradskih and međuregionalnih pilot mreža električnih vozila. Razvija rešenja za elektromobilnost and testira pilot akcije za prevazilaženje ograničenja srednjeg putovanja and za koordinaciju budućih investicija u električni transport.\nDogađaj je bio prilika da se predstave dostignuća projekta and razgovaraju on ključnim temama vezanim za elektromobilnost iz transnacionalnog opseg and biuo je strukturiran u 3 glavne sesije za 3 implementirane grupe pilota.\nPrvi pilot se tiče intermodalne povezanosti mora i drumskog saobraćaja i ovaj pilot su sproveli partneri iz Albanije, Grčke (Tesalija), Hrvatske i Crne Gore u okviru kojeg je nabavljeno 9 punjača i 5 e-vozila. Svaki partner je uspješno predstavio svoje pilote and objasnio uticaj pilota na poboljšanje elektromobilnosti u svom regionu.\nZa kraj je organizovan set pitanja za paneliste. “ Luka Bar” AD je u okviru ovog pilota uspješno nabavila e–vozilo Nissan Leaf 2019.g and električnu punionicu EFAPOWER EV QC 45.\nDruga sesija je za fokus imala Pilota 2 i u okviru kojeg su učestvovali partneri iz Kipra, Slovenije, Grčke (Peleponez), Italije i Španije u okviru kojeg je nabavljeno ukupno 15 punjača i 5 e-vozila, 20 bicikala i 10 za hendikepirane.\nTreća sesija se ticala gradske logističke usluge elektromobilnosti u okviru koje su svoje pilote realizovali partneri iz Portugala, Francuske, Malte i Italije a u okviru kojeg je nabavljeno 4 punjača i 3 e-vozila, 3 e-cargo bicikla.\nNa kraju je takođe predstavljena ICT platforma koja je razvijena u okviru EnerNETMob projekta kako bi upravljala i nadgledala infrastrukture za punjenje i EV usluge na regionalnom nivou (MED region) i kako bi međusobno povezala lokalne mreže u jednu transnacionalnu „Međuregionalnu Mrežu za elektromobilnost”.\nViše o projektu na https://enernetmob.interreg-med.eu/


Razvoj crnogorskih aerodroma preduslov je za dalji razvoj ekonomije i turizma | Kodex.ME\nMarković primio predsjednika TAV Airports\nRazvoj crnogorskih aerodroma preduslov je za dalji razvoj ekonomije i turizma\n07. 02. 2018 - 16:17 Autor: Kodex\nNa sastanku je zajednički ocijenjeno da je razvoj crnogorskih aerodroma preduslov za razvoj ekonomije, industrije i turizma u Crnoj Gori.\n"Posebno je naglašen značaj valorizacije aerodroma za dalji rast turističke privrede koja je vodeća privredna grana u našoj zemlji", saopšteno je iz Vladine Službe za odnose s javnošću.\nPremijer Marković je istakao jasno opredjeljenje Vlade u pravcu stvaranja pretpostavki za brzu valorizaciju i razvoj aerodroma u Podgorici i Tivtu, ali i revitalizaciju aerodroma u Beranama, saopštivši da će taj posao biti u samom vrhu Vladinih prioriteta.\nTAV je međunarodno poznata kompanija specijalizovana za aerodromski biznis. Ova kompanija je investitor i operater velikih i prometnih aerodroma na više kontinenata, sa značajnim iskustvom u modelima javno-privatnog partnerstva i koncesija, i sa referentnim pokazateljima u pogledu njihovog razvoja i pune privredne iskorišćenosti.


Visoke kazne za manipulatore na tržištu\n► Visoke kazne za manipulatore na tržištu\nNova pravila poslovanja na tržištu kapitala smanjiće manipulacije i zloupotrebe, a za sve one koji prekrše propise predviđene su visoke novčane i kazne zatvora do osam godina, izjavio je danas predsednik Komisije za hartije od vrednosti Zoran Ćirović.\nOn je u intervjuu Tanjugu rekao da je Komisija zahvaljujući izmenama Zakona o tržištu kapitala dobila šira ovlašćenja, pa ubuduće, pored podnošenja prekršajnih prijava i prijava za privredni prestup, može da podnese i krivične prijave.\nPrvi put će biti uveden institut krivičnog dela za neobjavljivanje insajderskih informacija, za tržišne manipulacije i za neovlašćeno pružanje investicionih usluga.\nĆirović je podsetio da je Komisija usvojila i 18 pravilnika, radi definisanja precizne procedure i onemogućavanja zloupotreba i manipulacija.\n"Svi ti pravilnici treba da dodatno pomognu da zakon bude sprovođen i da pomognu stvaranju fer, efikasnog i transparentnog tržišta", rekao je Ćirović. Od 3. decembra je počela primena 17 pravilnika. Poslednji u nizu pravilnika će početi da se primenjuje posle objave u Službenom glasniku.\n"Novi zakon ojačava ovlašćenja Komisije za hartije od vrednosti, pogotovo u sferi kontrole i nadzora i mi smo to dodatno našim pravilnicima regulisali. To je za tržište važno jer pruža dodatnu zaštitu investitorima", ukazao je Ćirović.\nPo rečima Ćirovića, reč je o određenim poslovnim procesima u kompanijama, bilo da se radi o nekoj značajnoj promeni osnovnog kapitala, imenovanju članova odbora, o nelikvidnosti glavnih dužnika, o patentima, važnim sudskim sporovima. Ima preko 30 situacija, koje su predviđene Pravilnikom i u svim izdavalac ima obavezu da izvesti, objavi i javnost upozna sa tim, objasnio je Ćirović.\nUsvojeni propisi sprečavaju i pojavu manipulacije cenom na tržištu kapitala. Komisija će moći detaljno da nadzire trgovanje na berzi preko svojih ovlašćenih kontrolora, koji kada uoče bilo kakvo veštačko podizanje ili snižavanje cena, mogu da zaustave promet.\nJasno je definisano kako da se reaguje kada u određenom trenutku dana, realnom periodu vremena dođe do uparivanja naloga. Posebno su indikativni trenuci pred kraj ili pre završetka trgovanja i izračunavanja referentnih cena.\nPredsednik Komisije za HOV, rekao je, da će detaljno biti proveravano i da li se na tržištu kapitala pojavljuju povezana lica, odnosno više firmi koje su u vlasništvu jednog vlasnika.\n"Pratiće se da li dolazi do stvarne promene vlasništva ili ne, da li su u pitanju povezana lica, da li je reč o nekom fiktivnom trgovanju, između povezanih lica...", naveo je on.\nhartije od vrednosti /\nFolksvagen Grupa saopštila je danas da je njena dobit skočila 44 odsto u trećem kvartalu zahvaljujući profitabilnijoj ponudi vozila, ali je upozorila da globalna tržišta automobila usporavaju...\nUdruženje Jedan od pet miliona ocenilo je danas da je odluka Nastavno-naučnog veća beogradskog Fakulteta organizacionih nauka (FON) o doktoratu ministra finansija Siniše Malog dokaz da članovi...\nDo dobrih i zdravih medija vodi neki drugi put od ovoga na kojem smo mi sada – a tržište, tržišni uslovi i jasna pravila šta je medijima ne/dozvoljeno, kao i praksa koja ta pravila efikasno...


Sokobanja - SMEŠTAJ - Analiza stanja opštinskih kapaciteta u oblasti socijalne politike\nAnaliza stanja opštinskih kapaciteta u oblasti socijalne politike\nMinistar rada, zapošljavanja i socijalne politike Slobodan Lalović i predsednici 24 opštine potpisali su Memorandum o saradnji na projektu Podrška sprovođenju Strategije razvoja socijalne zaštite.\nSveobuhvatan cilj projekta jeste podrška izgradnji kapaciteta Ministarstva rada, zapošljavanja i socijalne politike, lokalnih samouprava i svih drugih relevantnih učesnika u sistemu socijalne zaštite na centralnom i lokalnom nivou, kako bi doprineli sprovođenju Strategije razvoja socijalne zaštite i obezbedili blagovremenu i uspešnu decentralizaciju u okviru sistema socijalne zaštite.\nOd izabranih 15 pilot oblasti 12 čine pojedinačne prijave opština (Bor, Kikinda, Valjevo, Loznica, Čačak, Knjaževac, Kanjiža, Kruševac, Zrenjanin, Subotica, Stara Pazova, Ivanjica). Preostale 3 pilot oblasti su primeri međuopštinske saradnje, kao suštinskog mehanizma procesa decentralizacije (1.Jagodina, Paraćin, Ćuprija, Svilajnac, Despotovac, Rekovac; 2.Vršac, Plandište, Bela Crkva, Alibunar; 3.Zaječar i Sokobanja)\nProjekat „Analiza stanja opštinskih kapaciteta u oblasti socijalne politike“ jeste projekat koji opština Sokobanja realizuje u saradnji sa opštinom Zaječar kao pratnerski projekat, i sa Ministarstvom za socijalnu politiku. Da bi ova analiza postala zvanični dokument usvojen od strane Skupštine opštine Sokobanja, uradiće se kasnije strategija za razvoj socijalne politike na nivou opštine. Međutim, pre toga potebno je analizirati sve institucije koje se bave socijalnom politikom, od zdravstva do nezaposlenosti. Analiziraće se oblici njihove saradnje i usluge koje pružaju i kao broj korisnika njihovih usluga. U opštini Sokobanja do sada nije postojalo takvo telo koje se bavilo socijalnom politikom.\nOvih dana bi trebao da se oformi i savet za socijalnu politiku koje će obuhvatiti predstavnike svih institucija sa teritorije opštine Sokobanja i koje će uostalom i izraditi ovu strategiju. Do sada je postojao socijalno-ekonomski savet koji je imao drugačije ciljeve i nije se bavio ovom problematikom.\nima ko brine\nKo kaze da u opstini Sokobanja ne postoji telo koje se bavi socijalnom politikom i pronalazenjem poslova. Ukoliko neznate kome da se obratite - pokucajte na vrata Opstinskog javnog pravobranioca koji ce se potruditi da sa opstinskim usluznim servisom dodjete do svih potrebnih papira za zasnivanje posla.\nnapisao -\t, 10, June, 2007\nDo sada je postojao socijalno-ekonomski savet koji je imao drugacije ciljeve i nije se bavio ovom problematikom.\nOve nedelje 15854\nOvog meseca 42739


Porast broja gladnih u Avganistanu\nAvganistan je zatražio 142 miliona dolara pomoći za prehranu 2,6 miliona ljudi tokom zimskog perioda, pošto je ova zemlja bila suočena sa najtežom sušom u protekloj deceniji.\nMinistar za poljoprivredu Muhamed Asif Rasimi situaciju je opisao kao veoma ozbiljnu jer je 14 provincija na sjeveru i istoku bilo suočeno sa sušom. Prema njegovim riječima, Avganistan nije u stanju da razvije sistem neophodan za rješavanje ove krize.\n"Smanjenjem žetve i porastom cijene hrane na globalnom nivou stvorena je problematična situacija u Avganistanu", rekao je on, dodajući da će podrška u hrani biti potrebna u narednih šest mjeseci.Brojni poljoprivrednici prodali su svoju stoku i sada zavise od pomoći u hrani da prežive zimu.\nSvjetski program za hranu ranije je saopštio da se već sada suočavaju sa manjkom u zalihama i objavio hitan apel za pomoć.Analitičari navode da se sa novih 2,6 miliona broj ljudi suočenih sa glađu u Avganistanu popeo na skoro deset miliona.


RTCG - Radio Televizija Crne Gore - Nacionalni javni servis :: Politika :: Evropsko opredjeljenje potvrđujemo konkretnim rezultatima\n19. 05. 2022. 09:58 >> 10:03\nMAROVIĆ U BRISELU\nEvropsko opredjeljenje potvrđujemo konkretnim rezultatima\nCiljevi i prioriteti Vlade su jasni kad je pristupanje Crne Gore EU u pitanju, a svi raspoloživi kapaciteti će biti iskorišćeni kako bismo na što bolji način i u najkraćem roku ispunili sve obaveze iz pregovaračkog procesa, a posebno one u oblasti vladavine prava, kazala je potpredsjednica Vlade i ministarka evropskih poslova Jovana Marović.\nOna se u Briselu sastala sa generalnim direktorom Direktorata za susjedsku politiku i proširenje u Evropskoj komisiji, Maćejem Popovskim.\nKako je saopšteno iz Vlade, Marović je je istakla da su ključni ciljevi u narednom periodu dobijanje završnih mjerila u poglavljima 23 i 24, tokom predsjedavanja Češke Savjetom EU u drugoj polovini 2022. godine, dalji demokratski napredak i politička depolarizacija društva, te intenziviranje saradnje i pojačano učešće država članica EU u procesu pristupanja.\nIstakla je da ova Vlada ima snažnu političku volju da se uhvati ukoštac sa svim problemima, posebno na polju borbe protiv korupcije, što je ključno za napredak u oblasti vladavine prava i što je, kako je kazala, tokom prethodnog perioda bio „nedostajući dio slagalice“.\n„Tu volju i odlučnost da sprovedemo suštinske reforme, demonstrirali smo već u prvim danima rada Vlade. Naše jasno evropsko opredjeljenje nastavićemo da potvrđujemo konkretnim rezultatima na terenu koji će, uvjerena sam, imati pozitivan uticaj na kvalitet života naših građanki i građana“, kazala je potpredsjednica Marović.\nOna je, takođe, upoznala sagovornika sa planom reorganizacije pregovaračke strukture koja će, kako je pojasnila slijediti klastersku podjelu Nove metodologije pristupanja i osigurati bržu i efikasniju koordinaciju pregovaračkog procesa.\nMaćej Popovski je istakao da je politička volja ključna za sprovođenje reformi i pozvao Crnu Goru da iskoristi aktuelni trenutak u politici proširenja i napravi značajan iskorak prema članstvu u EU. U tom kontekstu je posebno ukazao na važnost ispunjenja privremenih i dobijenje završnih mjerila u poglavljima 23 i 24 gdje Crna Gora treba da odradi „domaći zadatak“.\nOn je istakao da je EU zahvalna na usklađenosti Crne Gore sa Zajedničkom vanjskom i bezbjednosnom politikom EU. „Znamo da to košta Crnu Goru, ali je vaša država, uprkos tome, dala primjer ostalim državama regiona“, kazao je Popovski.\nU tom kontekstu, on je ponudio podršku EU u sprovođenju reformi u više oblasti, poput daljeg sprovođenja režima privremene zaštite za ukrajinske izbjeglice o kojima se Crna Gora stara, poput eventualnih nestašica hrane, kampanje za privlačenje turista sa EU tržišta, kao i u borbi protiv dezinformacija.\n“Na kraju, sagovornici su se saglasili da je što uspješnija implementacija Ekonomskog i investicionog plana prioritet i da Crna Gora može računati na EU u tom pogledu”, saopšteno je iz Vlade.\nCrna Gora - EU Jovana Marović\nCrna Gora idealna zemlja da oživi proces proširenja EU\n07. 07. 2022. 6\n"Udruženim snagama možemo sačuvati naše more"\nVlada da se vrati na evropski put ili da idemo na izbore\n05. 07. 2022. 11\nPomaci u pravosuđu do 31. jula\n04. 07. 2022. 1


Časovi dopunjeni novinarskim zanatom - Društvo - Dnevni list Danas\nPočetna » Društvo » Časovi dopunjeni novinarskim zanatom\nČasovi dopunjeni novinarskim zanatom\nStudentsko udruženje Žurnalist već godinu dana prilično uspešno organizuje dopunu teorijskog obrazovanja na departmanu za žurnalistiku na Filozofskom fakultetu u Nišu. Kroz gostovanja poznatih novinara iz Srbije, kao i druge praktične aktivnosti, nastoje da dopune, približe i konkretizuju teorijsku nastavu, koja, čak, i na žurnalistici može biti suvoparna.\n– Studenti žurnalistike na Filozofskom fakultetu odlučili su pre godinu dana da osnuju Žurnalist, za čiji rad i aktivnosti imamo punu podršku departmana i dekanata fakulteta. Cilj nam je da utičemo na kvalitet nastave, ali i da kroz razne projekte ojačamo praktični deo našeg obrazovanja. Želimo da od najboljih i najiskusnijih novinara u zemlji, koje dovodimo u goste čujemo šta znači novinarski zanat, kako se „peče“ u praksi, koji su izazovi, problemi, deformacije i rešenja – kaže predsednik udruženja Đorđe Radošević, inače student treće godine.\nĐorđe Radošević potiče iz kompletno novinarske porodice (i majka i otac su novinari). Kaže da je veoma rano počeo da kapira zašto tate nema kući ni vikendom, kao i da se uveri da novinarstvo ima i drugu stranu, koja nije nimalo glamurozna ni lagodna. Ipak, „zarazio“ se profesijom koja je, kako kažu, najlepša na svetu ukoliko se na vreme ostavi i spreman je da u tom poslu neprestano pokušava da bude slobodan i nezavisan, što se jedino i može.\nRadošević kaže da studenti žurnalistike na četvorogodišnjim studijama imaju 47 predmeta i dosta dobre nastavnike koji im značajno pomažu da što bolje savladaju prilično obiman i ozbiljan program. Međutim, dodaje on, samo jedna njihova profesorka bila je „novinar u praksi“, tako da studentima nedostaje malo više praktičnih iskustava o licu i naličju profesije. Kada sa ovog fakulteta bude izašla prva i ostale generacije svršenih žurnalista, s takvim teorijskim i praktičnim znanjem, sigurno će ojačati medije u Nišu i na jugu Srbije, u kojima za sada radi mali broj diplomiranih novinara.\nPrva generacija studenata žurnalistike na departmanu, jednom od deset studijskih grupa (departmana) na niškom Filozofskom fakultetu, upisana je pre tri godine. Na fakultetu kažu da su te studije izazvale veliko interesovanje mladih s juga Srbije, tako da planiraju da ih kadrovski i na druge načine unaprede. Osim Filozofskog, grupu za žurnalistiku u Nišu ima i odeljenje Internacionalnog univerziteta iz Novog Pazara.


U okrilju Kur'ana - Muftijstvo tuzlansko\nProgram pod nazivom „U okrilju Kur'ana“ održan je u nedjelju, 9. oktobra u Čaršijskoj džamiji u Kalesiji. Ovaj susret kojem su prisustvovale džematlijke iz Kalesija ali i drugih gradova sa područja Muftijstva tuzlanskog, organizovao je Medžlis Islamske zajednice Kalesija i Asocijacija žena Medžlisa Kalesija.\nAjete iz Kur'ana su učile hafize Zubejda Gobeljić, Amena Omerović i Medina Hamzabegović, te polaznice mektebske nastave Revda Hodžić i Nahla Mujanović.\nPrigodno predavanje održala je muallima Hasiba Sračević, koordinatorica za ženski aktivizam pri Muftijstvu tuzlanskom. Muallima Saračević je posebno istakla lijepo ponašanje, kao jednu od najvažnijih osobina muslimana.\nTokom programa, muallima Merjem Jahić, koordinatorica za ženski aktivizam u Medžlisu Kalesija, uručila je nagrade džematlijkama koje su u proteklom periodu završile sufaru.


Održana prezentacija programa «Podrška opštinama severoistočne Srbije»\nNovi Sad, 18. juni – Evropska unija, preko Agencije za rekonstrukciju i razvoj, finasiraće trogodišnji program «Podrška opštinama severoistočne Srbije». Cilj je podizanje životnog standarda stanovništva koje živi u severoistočnoj Srbiji, a program će se sprovoditi na teritoriji Banata, Braničeva i Podunavlja. Treba da se poboljša infrastruktura, poveća zaposlenost, smanje socijalne razlike i siromaštvo. Evropska agencija za rekonstrukciju i razvoj obezbediće 6,7 miliona evra za tehničku pomoć, a predviđeno je i 13,5 miliona evra za realizaciju prioritetnih investicionih projekata, istaknuto je na prezentaciji programa u Izvršnom veću Vojvodine.\nNa prezentaciji programa bili su predstavnici pokrajinskih sekretarijata i fondova AP Vojvodine. Domaćin je bio Regionalni centar za društveno ekonomski razvoj – Banat iz Zrenjanina u saradnji sa Kancelarijom za evropske poslove i Pokrajinskim sekretarijatim za rad, zapošljavanje i ravnopravnost polova.\nPrema rečima Valisa Petridesa, program-menadžera Susedskih programa i programa za lokalne zajednice Evropske agencije za rekonstrukciju i razvoj, ovaj program realizovaće se u saradnji sa partnerima iz međunarodnog konzorcijuma, koji predvodi holandska razvojna agencija Asocijacije holandskih opština (VNG International). Petrides je istakao da će realizacija programa biti fokusirana na razvoj mehanizama lokalnog dijaloga, jačanje aktivnog učešća građana u procesu odlučivanja, jačanje kapaciteta opština u pripremi lokalanih i regionalnih planova razvoja, kroz učešće ključnih činilaca društveno-ekonomskog razvoja. U fokusu će biti formiranje novih i jačanje postojećih agencija za regionalni razvoj, zatim pružanje podrške u razvoju, planiranju i upravljanju projektima, čiji je cilj ekonomski, društveni i infrastrukturni razvoj, kao i identifikovanje mogućih izvora finasiranja.\nProjekat je od ključnog značaja za izgrađivanje kapaciteta pokrajine i zemlje kako bi se pripremili za budućnost. U pretpristupnim fondovima očekuje nas znatan iznos sredstva, i ako ne izgradimo kapacitete na lokalnom nivou – ljudski resursi, institucije - koji mogu da pripreme i implenentiraju projekte, ta pretpristupna sredstva neće stići u našu zemlju i nećemo uspeti da iskoristimo sve potencijale koje nam partnerstvo sa Evropskom unijom pruža. Nadam se da ćemo u trogodišnjem periodu, u partnerstvu sa Evropskom agencojom za rekonstukciju i razvoj, uspeti da pomognemo opštinama u našoj zemlji da se aktivnije uključe u izradu projekata neophodih za njihov razvoj – rekao je Predrag Novikov, direktor Kancelarije za evropske poslove.


Očevi imaju veći uticaj na život ćerki nego majke - Zelena učionica\nIstraživanja pokazuju da očevi imaju veći uticaj na život ćerki nego majke\nOvih dana ima mnogo više samohranih majki nego ranije i opšte je verovanje da je žena sposobna da samostalno odgaja dete, a naročito ćerku. Međutim, skorašnja istraživanja pokazuju da je to daleko od istine. Ne samo da devojčice imaju mnogo koristi od odrasatanja uz očeve, već je prisustvo oca od kritične važnosti za emotivni razvoj ćerke.\nZašto je tata važan u emotivnom smislu?\nStudija objavljena u Žurnalu porodične psihologije utvrdila je da kod devojčica koje imaju sjajan odnos sa svojim očevima postoji manji rizik od razvijanja depresije i anksioznosti i da se one lakše nose sa stresom. One se ne stide da pričaju o svojim osećanjima, što im priprema teren za ispunjenije odnose kasnije u životu.\nMeđusobni odnosi, se*sualnost, sistem vrednosti i samopouzdanje su neke od dodatnih stvari koje očevi oblikuju kod svojih ćerki. Kada tata izgradi zdrav odnos sa svojom ćerkom, on joj, u suštini, pomaže da zauzme pozitivan stav prema sebi i podiže njeno samopouzdanje.\nZašto je tata važan u praktičnom smislu?\nNe samo da tata ima veoma jak emotivni uticaj, već on ima i ogroman uticaj na finansijsko i fizičko zdravlje svojih ćerki. Studija koju je uradio Rutgers pokazala je da će se devojčice koje su sve vreme imale aktivno uključenog oca uz sebe verovatno lakše snaći u životu. One su i boljeg fizičkog zdravlja nego one koje nisu imale očeve uz sebe ili čiji očevi nisu bili angažovani oko njih.\nOčevi pomažu ćerkama u obezbeđivanju materijalne sigurnosti koja im, zajedno sa emocionalnim i fizičkim zdravljem, omogućava da budu uspešnije i finansijski stabilnije.\nAktivno uključeni u život ćerki od rođenja\nOčevi koji su od samog početka uključeni i kod kojih je povezanost izraženija mogu očekivati da vide plodove svog truda. Najranije uključivanje očeva je koncept novijeg datuma, jer se do pre samo nekoliko decenija očevima nije ni dozvoljavalo da prisustvuju rađanju svojih ćerki.\nUprkos boljim prilikama za rano angažovanje, mediji često kreiraju negativnu sliku o muškarcima, s kojom se oni teško suočavaju. Na primer, očevi se često prikazuju kao bezumnici, koji uopšte ne mare za svoje žene i njihove potrebe. Međutim, za muškarca je bitno da tako lošem predstavljanju ne pridaje značaj i da ga prepozna kao stereotip koji ne treba slediti.\nIako je tatino prisustvo od neizrecive važnosti za ćerku, to ne znači da treba umanjiti ulogu koju ima majka. Majka je tu da pruži važan savet o tome šta znači biti uspešna žena, a tu je i da svoju ćerku uputi u stvari vezane za pubertet, menstruaciju itd.\nTate, evo šta treba da uradite čim stignete kući


Petković i Đurić sa članovima delegacije izraelskog Nacionalnog koledža za odbranu - Kosovo Online\nPetković i Đurić sa članovima delegacije izraelskog Nacionalnog koledža za odbranu\n2. Novembar 2020. • 17:34\nDirektor Kancelarije za Kosovo i Metohiju Petar Petković i novoimenovani ambasador Srbije u SAD Marko Đurić sastali su se danas sa članovima delegacije izraelskog Nacionalnog koledža za odbranu.\n"Gosti su na sastanku informisani o političko-bezbednosnoj situaciji na Kosovu i Metohiji i bezbednosnim izazovima sa kojima se suočava srpski narod u pokrajini", navodi se u saopštenju Kancelarije za KiM.\nDelegacija iz Izraela, dodaje se, izrazila je i zanimanje za tok dijaloga Beograda i Prištine, i predočeno im je da je Beograd dosledno opredeljen za dijalog kao način rešavanja otvorenih pitanja, ali i da insistira na implementaciji svih do sada postignutih dogovora.\n"Za Beograd i naš narod na Kosovu i Metohiji formiranje Zajednice srpskih opština jeste suštinski važno kao preduslov opstanka i bezbednosti Srba u pokrajini", ističe se u saopštenju.\nNa sastanku je bilo reči i o spoljnopolitičkim prioritetima Srbije i borbi protiv pandemije koronavirusa.\nMarko Đurić Petar Petković Kancelarija za KiM\nPetković: Hoti obmanjuje javnost pogrešno interpretirajući sporazume\nDirektor Kancelarije za Kosovo i Metohiju Petar Petković rekao je danas da kosovski premijer Avdulah Hoti nastavlja da obmanjuje javnost pogrešno interpretirajući sporazume iz Brisela i izmišljajući administrativne prepreke za realizaciju dogovora o uspostavljanju Zajednice srpskih opština.


Home page VESTI Sportske vesti 2008 - 2010 Period najvećih uspeha\n2008 - 2010 Period najvećih uspeha\nPeriod između dve izborne sednice Skijaškog kluba „Niš“ (2008-2010) predstavlja najuspešnije razdoblje u 30 godina dugoj istoriji Kluba, ocenjeno je na izbornoj sednici Skupštine SK „Niš“, održanoj 19. oktobra 2010. godine u kongresnoj sali Hotela „Aleksandar“ u Nišu.\nSkijaški klub „Niš“ bio je ekipni šampion (2009) i vicešampion Srbije (2010), i pobednik Alpskog kupa Srbije (2009. i 2010), sa sedam državnih prvaka (Petra Veljković, Marjan Čivljak, Marko Cvetković, Milica Kovačević, Rastko Blagojević, Lana Grozdanović) i još tri reprezentativca (Milica Mitić, Nenad Marjanović i Mladen Pešić).\nSK „Niš“ je bio najmasovniji klub na prvenstvu države, organizovao je prva međunarodna takmičenja na Staroj planini („Evrobalkan kup“), organizovao je domaća skijaška takmičenja u svim nivoima (prvenstvo države, Alpski kup Srbije, Alpski kup jugoistočne Srbije) i prvu noćnu trku iz nekog zvaničnog kalendara u Srbiji („Pantin memorijal“ – Kup jugoistočne Srbije na „Bojaninim vodama“), a obnovio je i svoju školu skijanja (Kopaonik i Bansko).\nU periodu između dve izborne sednice Skupštine, Klub je završio prvu fazu uređenja Turističko-rekreativnog kompleksa „Bojanine vode“ na Suvoj planini, što se, sa više od 220 donatora, pretvorilo u najveću dobrotvornu akciju u istorji Niša.\nKlub je bio jedan od najaktivnijih u borbi za obnovu skijanja u jugoistočnoj Srbiji, i jedan od najistaknutijih u procesu demokratizovanja, regionalizacije i decentralizacije skijaškog sporta Srbije. Osim izveštaja o radu, Skupština je usvojila i program aktivnosti za nov mandatni period. Verifikovano je članstvo u klubu i doneta je odluka o proglašenju počasnih čanova Kluba. Za predsednike Skupštine i Upravnog odbora Kluba izabrani su Božidar Stošić i Ivan Pešić (detaljno o izabranim organima kluba videti ovde). Detaljni izveštaj o radu kluba u periodu 2008-2010 možete pogledati na ovoj strani.


NAŠE ŠKOLE I NAŠA IVANA MEĐU NAJBOLJIMA - NMR Info\nKreirano dec 22, 2016\nU sredu, 21.decembra 2016.godine na konsultativnom sastanku održanom u Beogradu u okviru projekta “Partnerski za obrazovanje”, predstavnici lokalnih klubova roditelja i nastavnika iz 11 najvećih gradova Srbije, pokrenuli su inicijativu za formiranje Nacionalne asocijacije roditelja i nastavnika Srbije.\nNamera inicijative je da asocijacija kontinuirano podržava zajednički rad roditelja i nastavnika u školama, da uključuje zainteresovane pojedince i organizacije u donošenje svih značajnijih odluka i razvoj politika za unapređenje kvaliteta obrazovanja u Srbiji, saopštili su organizatori.\nUz značajno prisustvo predstavnika Ministarstva prosvete i uz podršku Fondacije za otvoreno društvo i kancelarije UNICEF-a, članovi lokalnih klubova roditelja i nastavnika razmenili su dosadašnja iskustva, prikazali primere dobre prakse i razgovarali o umrežavanju i razvijanju zajedničkih programa buduće Nacionalne asocijacije, kao i o narednim aktivnostima.\n“Od marta do oktobra okupljeno je više od 500 roditelja i nastavnika iz 11 gradova Srbije koji su zajedno učestvovali u realizaciji preko 60 programa i aktivnosti. To su, između ostalog, bile: besplatne kreativne vannastavne aktivnosti za decu, programi usmereni na prevenciju vršnjačkog nasilja, podizanje nivoa bezbednosti dece u školama, uvođenje interaktivne i multidisciplinarne nastave, a škole iz opštine Sečanj su se tematski kroz dosadašnji rad i inkluzivno obrazovanje, predstavili u okviru ovog događaja.\n“Sada smo ušli u drugu fazu projekta koja bi trebalo da se završi do proleća 2017. godine osnivanjem Nacionalne asocijacije roditelja i nastavnika Srbije”, rekla je Tanja Azanjac Janjatović, predstavnica inicijativnog odbora “Partnerski za obrazovanje”.\nProjekat Partnerski za obrazovanje ima za cilj da podrži roditelje i nastavnike da učestvuju u postojećim školskim telima kao i da prepoznaju i definišu nove, raznovrsne mehanizme koji mobilišu, uključuju različite aktere i unapređuju saradnju na nivou škole a to su školski klubovi roditelja i nastavnika. Do sada su, kako je saopšteno, postignuti značajni rezultati. Kreirani su primeri dobre prakse i razvijeni novi kapaciteti na nivou škola – školski klubovi roditelja i nastavnika – koji predstavljaju „male laboratorije“, prepoznaju konkretne probleme i kreiraju rešenja usmerena na razumevanje kako unaprediti uslove i ponuditi kvalitetne programe za decu.\nNašu opštinu Sečanj, predstavljale su sledeće škole, OŠ” Stevan Aleksić” iz Jaše Tomić, OŠ “Ivo Lola Ribar“ iz Sutjeske i OŠ “Slavko Rodić“ iz Krajišnika koje su svojim autentičnim izlaganjem ostale najzapaženije od svih 11 gradova Srbije.\nU drugom delu konsultativnog sastanka, odlučivano je o najkvalitetnijem i najkompetetnijem predstavniku roditelja i nastavnika koji će činiti inicijativni odbor.\nIz dela prosvete, na nivou Srbije i svih 10 gradova, većinskim glasanjem, odlučeno je da to mesto zauzme naša Ivana Škrbić, profesor razredne nastave i lider kluba “Partnerski za obrazovanje 5+” Sečanj.\nIvana ističe da je ovo velika odgovornost i izazov, smatrajući da je saradnja roditelja i nastavnika, ključ kvalitetnijeg obrazovanja naše dece i put kojim moramo osnažiti to obostrano delovanje na svim poljima, jer samo tako možemo postići kvalitet i uspeh. Škole iz opštine Sečanj i njihovi istaknuti predstavnici su danas ovde, u Beogradu, dokazale koliko je zajednička posvećenost i zalaganje jedini ispravan put ka uspešnoj saradnji i ovo je najveći ponos koji opština Sečanj danas ima! “Partnerski za obrazovanje” i buduća asocijacija je trenutno jedini ispravan put kojim trebamo poći ka kvalitetnijem obrazovanju naše dece, jer ako izgubimo obrazovanje izgubili smo i sebe i budućnost.”\nPrvi saziv inicijativnog odbora planiran je već u periodu od 9.- 13.januara 2017.godine.\nUpozorenje lekara: Grip vlada, čuvajte decu


PREDSEDNIK ČEŠKE BESAN: Šta će nam NATO kad nije u stanju da interveniše protiv terorista! - Informer\nPredsednik Češke Miloš Zeman povodom poslednjeg terorističkog napada u Londonu zapitao je čemu uopšte služi saveznicima NATO kada nije u stanju da vojno interveniše protiv islamskog terorizma\n- Čemu nam uopšte služi NATO kada nije u stanju da interveniše oružano na jugu Evrope u borbi protiv Islamske države - izjavio je Zeman sinoć u redovnom mesečnom razgovoru za privatni radio Frekvence 1.\nČeški predsednik ocenio je da je odavno predjena granica terorističkih napada nakon koje je morala da započne oružana borba protiv islamskog terorizma ali da političari nisu dovoljno hrabri da je radikalno započnu.\n- Ta granica je odavno prekoračena i svaki dalji napad je samo potvrdjuje. To je pre pitanje hrabrosti koju evropski lideri nemaju. Ima je Donald Tramp i videćemo kada sada u maju dodje u Brisel da li će predložiti angažovanje NATO protiv Islamske države - kazao je Zeman.\nPo mišljenju češkog predsednika ako se to ne desi, NATO bi bio samo bezvredna organizacija, jer postoje jednostavno situacije u kojima mora da se ratuje a terorizam Islamske države je jedna od njih.\nZeman je takodje apelovao na poslanike da zbog pretnje terorizma podrže inicijativu češkog ministra unutrašnjih poslova Milana Hovaneca da se unese pravo Čeha da ličnim vatrenim oružjem pucaju na teroriste i da dobiju ustavno pravo na takvu samoinicijativnu odbranu domovine u vanrednim situacijama.\n- Ako treba da se branimo od evropske smernice o restrikcijama oružja moramo da to imamo u Ustavu jer Ustav nadredjen evropskoj legislativi - kazao je Zeman.\nPredsednik Češke osudio je i gest češke šampionke u bijatlonu Gabrijele Koukalove koja je zbog dopingovanja ruskih sportista odbila demonstrativno da putuje na šampionat u Rusiju i podsetio je da se on kao predsednik sreće i rukuje i sa ljudima kojima bi najradije nalupao šamare.\nZeman je, naglasivši da je laik, upozorio da je doping masovno rasprotranjen ali neke uhvate neke ne i da bi zato šampionat trebalo da se održi u Rusiji ali da na njemu učestvuju samo čisti sportisti.\nČeška predsednik NATO terorizam MILOŠ ZEMAN\nPREDSEDNIK ČEŠKE ZEMAN SASVIM PROLUPAO: Baš bi bilo super da mogu da pucam u novinare!


AKCIJA "CIF ČISTI SRBIJU" POČINJE U KRUŠEVCU | Jefimija TV, Kruševac\nDruštveno odgovorna akcija kompanije Unilever “CIF čisti Srbiju” počeće u Kruševcu, 23. maja. Prva odabrana lokacija biće park kod prolaza u Kosančićevoj ulici u centru Kruševca koji će biti očišćen i ulepšan, a građani će moći da u novom i osveženom okruženju stvaraju nove uspomene. Akciji čišćenja lokacije pridružiće se i poznata glumica Anđelka Prpić, koja će zajedno sa ekipom Unilevera ulepšati ovaj prolaz u centru Kruševca.\nSvi zainteresovani sugrađani, koji budu želeli da učestvuju u čišćenju, moći će da daju svoj doprinos u uređenju grada. Pored toga, građani koji donesu barem 10 upotrebljenih plastičnih ambalaža (PET boca), dobiće CIF proizvod na poklon. Kompanija Unilever želi da pokaže da je veoma lako reciklirati, pogotovo kada će nakon akcije “CIF čisti Srbiju” ostati eko ostrva gde će građani Kruševca moći da odlože otpad za recikliranje.\nCilj akcije “CIF čisti Srbiju” je podizanje svesti o značaju redovnih higijenskih navika i očuvanju životne sredine i okruženja u kojem ljudi žive. Ovo je šesta godina zaredom kako kompanija Unilever sprovodi veliku društveno odgovornu akciju, u okviru koje se sređuju odrabrane lokacije širom Srbije od istorijskog, kulturnog i javnog značaja. Ono po čemu se ovogodišnja akcija “CIF čisti Srbiju” razlikuje od prethodnih godina, jeste da su u odabiru lokacija učestvovali građani koji su predlagali i glasali za mesta koja će biti uređena, ulepšana i spašena od dodatnog propadanja.\nČETIRI MEDALJE ZA STONOTENISERE “PALESTRE”


Elektronska građevinska dozvola za Kuću vaterpola - Gradjevinarstvo.rs\n27.01.2016. | Tanjug\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović obišla je mesto u Vrnjačkoj Banji gde će biti izgrađen nacionalni trenažni centar za vaterpoliste, za koji je danas (27. januar 2016.) izdata prva elektronska građevinska dozvola.\nReč je o lokaciji na koju će biti prebačeni bazeni iz „Kombank Arene“ u kojima je igrano Evropsko prvenstvo u vaterpolu, a Mihajlović ju je obišla sa predsednikom opštine Vrnjačka Banja Bobanom Đurovićem.\nMihajlović je novinarima rekla da je opština sprovela sve prethodne potrebne radnje da bi došli do elektronske grđevinske dozvole u skladu za zakonom. Ona je rekla da je dobro to što se samo godinu dana nakon donošenja Zakona o planiranju i izgradnji, u Srbiji već izdaju elektronske građevinske dozvole.\nMinistarka je kazala da se elektronska građevinska dozvola izdaje za pet dana, odnosno maksimalni zakonski rok je 28 dana, dok se dostavi sva potrebna dokumentacija. Mihajlović je istakla da postoje sankcije za sve one koji ne dostave svu potrebnu dokumentaciju, a da je korupcija u oblasti izdavanja građevinske dozvole sada ravna nuli, budući da, kako je objasnila, „više ne morate da se srećete ni sa jednim čovekom, jer se sve radi elektronski“.\nPredsednik opštine Vrnjačka Banja Bojan Đurović rekao je da je projekat izgradnje nacionalnog trenažnog centra za vaterpoliste zajednički projekat vlade, Ministarstva omladine i sporta i opštine. Prema njegovim rečima, zahvaljujući bržoj i jednostavnijoj proceduri za izdavanje građevinske dozvole, može se uputiti javni poziv svima koji žele da investiraju u opštinu.\nOn je dodao da će se osim Vaterpolo kuće biti izgrađena i Kuća odbojke – objekat koji će se, kako je kazao, graditi sredstvima vlade, opštine i Odbojkaškog saveza i dodao da će postavljanje bazena biti završeno do kraja juna, što će predstavljati završetak prve faze radove.\nU drugoj fazi će, naveo je on, biti obezbeđeni svi drugi uslovi u vaterpolo centru – tribine i svlačionice. Svi radovi, kako je kazao, biće završeni do kraja godine. Vlada je za te namene opredelila 1,2 miliona evra, a opština 110 miliona dinara.\nUpitan o projektu Kuća odbojke, on je rekao da će opština za oko dva meseca po istom principu dobiti elektronsku građevinsku dozvolu.\nIzgradnja stadiona, arena, bazena za plivanje, teniskih i golf terena Državne ustanove


Kolovozi klizavi, vidljivost smanjena na planinama\nFoto: N.N. | Kolovozi klizavi, vidljivost smanjena na planinama\nSrna 05.08.2020 07:55\nBANJALUKA - U većem dijelu Republike Srpske i Federacije BiH /FBiH/ kolovozi su mokri i klizavi, a u planinskim predjelima vidljivost je smanjena zbog niske oblačnosti.\nU FBiH, zbog teretnog vozila koji stoji na putu, a učestvovalo je juče u saobraćajnoj nezgodi na dionici magistralnog puta Prozor-Gornji Vakuf/Uskoplje, na prevoju Makljen, saobraćaj se odvija usporeno-naizmjeničnim propuštanjem vozila.\nNa magistralnom putu LJubinje-Trebinje, dionica LJubinje-Trnovica jedan, skretanje za Ravno, svakim danom, osim nedjelje, saobraćaj se obustavlja od 8.00 do 14.00 časova. Za vrijeme obustave vozila se preusmjeravaju na put Stolac-Do-Berkovići-Krivača-Bileća-Trebinje.\nNa regionalnom putu Crna Rijeka-Bjelajce saobraćaj se svaki dan, osim nedjelje, obustavlja od 8.00 do 16.00 časova. Izvan vremena obustave, saobraćaj se odvija naizmjenično, jednom saobraćajnom trakom, uz regulaciju svjetlosnom signalizacijom.\nU toku je rekonstrukcija regionalnog puta Tedin Han–granica Republika Srpska/Federacija BiH /Križ/, zbog čega je izmijenjen režim odvijanja saobraćaja.\nZbog izgradnje pješačke staze na dionici magistralnog puta Šamac jedan-Grebnice u mjestu Tišina izmijenjen je režim odvijanja saobraćaja.\nU toku je asfaltiranje na magistralnom putu Brčko-Bijeljina, na dionici od kružnog toka "Ilićka" do table grada Brčko u Mjesnoj zajednici Gredice. Za vrijeme izvođenja radova saobraćaj je regulisan naizmjeničnim propuštanjem vozila i pomoću svjetlosne saobraćajne signalizacije.\nNa relaciji puta Tunjice-Banjaluka-Han Kola-Mrkonjić Grad /Gornja Pecka/ kretaće se vanredni prevoz i vozači se mole za oprezniju vožnju i da poštuju uputstva lica iz pratnje.\nZbog postavljanja inteligentnih transportnih sistema izmijenjen je režim saobraćaja na dionici auto-puta Gradiška–Banjaluka, a za vrijeme izvođenja radova saobraćaj je regulisan privremenom saobraćajnom signalizacijom.\nNa magistralnom putu u Vlasenici izmijenjen je režim odvijanja saobraćaja za vrijeme izgradnje poslovnog objekta, pa se vozačima skreće pažnja da voze opreznije i sporije, te da poštuju privremeno postavljenu saobraćajnu signalizaciju.\nZbog sanacije klizišta na regionalnom putu Kotor Varoš-Kneževo, u mjestu Živinice, radnim danima od 7.00 do 17.00 časova dolazi do povremene obustave saobraćaja u trajanju maksimalno pet minuta.\nNa regionalnom putu Ukrina-Klupe, u mjestu Šnjegotina u toku je rekonstrukcija puta i 2. mosta, zbog čega se saobraćaj odvija naizmjenično, jednom saobraćajnom trakom.\nZbog izvođenja deminerskih radova na dionici magistralnog puta Brod-Odžak,u mjestu Klakar Donji, 8.15 do 15.05 časova radnim danima, dolazi do povremenih obustava saobraćaja, u intervalima 30 minuta obustave i 10 minuta propuštanja saobraćaja.\nZbog deminiranja na dionici regionalnog puta Derventa-Podnovlje, na deminerskom radilištu "MSP Gornji Božinci" od 8.15 do 15.05 časova radnim danima, dolazi do povremenih obustava saobraćaja, u intervalima 30 minuta obustave i 10 minuta propuštanja saobraćaja.\nNa dijelu regionalnog puta R-459 Ugljevik-Glavičice u rejonu Starog Ugljevika zbog aktiviranog klizišta odvijanje saobraćaja je usporeno, naizmjenično jednom saobraćajnom trakom, dok se na regionalnom putu Priboj-Lopare, u naseljenom mjestu Priboj, preko mosta na Labuđanskoj rijeci, saobraćaj zbog oštećenja mosta, takođe odvija naizmjenično, jednom saobraćajnom trakom.\nZbog rekonstrukcije raskrsnice na spoju auto-puta Banjaluka-Doboj i magistralnog puta Johovac-Rudanka, izmjenjen je režim odvijanja saobraćaja na navedenom magistralnom putu.\nNa istom magistralnom putu, ali na dionici Modriča jedan-Vukosavlje/Jakeš/-Podnovlje-Šešlije-Johovac-Rudanka-Doboj-granica Republike Srpske/FBiH /Karuše/, zbog rehabilitacije kolovoza, biće izmjenjen režim odvijanja saobraćaja.\nU toku je izgradnja mini hidroelektrane Krupac na rijeci Željeznici, zbog čega se saobraćaj na magistralnom putu na dionici Krupac-granica Republike Srpske /Bogatići/, na teritoriji opština Istočna Ilidža i Trnovo odvija naizmjenično, jednom saobraćajnom trakom, uz postavljenu svjetlosnu signalizaciju.\nZbog aktiviranih klizišta, jednom saobraćajnom trakom, naizmjeničnim propuštanjem vozila, saobraćaj se odvija na regionalnom putu Ukrina-Gornja Vijaka. U toku su i radovi na regionalnom putu dionica Šekovići-Caparde, saobraćaj se odvija naizmjenično jednom kolovoznom trakom.\nNa magistralnom putu M-18, dionica Brod na Drini-granica BiH/Crna Gora /Šćepan Polje/, zabranjen je saobraćaj za vozila čija ukupna masa prelazi 16 tona.\nSaobraćaj je zbog radova obustavljen u tunelima Vinac /Jajce-Donji Vakuf/ i Jasen /Prozor-Jablanica/, a vozila saobraćaju obilaznicama oko tunela.\nZbog radova na mostu u mjestu Reljevo na magistralnom putu Jošanica-Rajlovac, kao i na mostu preko rijeke Drine u Goraždu saobraćaj je obustavljen i preusmjeren na alternativne pravce.


„Forbs“: Putin najuticajniji čovek na svetu - 14.12.2016, Sputnik Srbija\nUživo: Srbija se vratila u ritam\n„Forbs“: Putin najuticajniji čovek na svetu\nPredsednik Rusije Vladimir Putin je četvrti put zaredom prvi na listi najuticajnijih ljudi u svetu prema američkom časopisu „Forbs“. 14.12.2016, Sputnik Srbija\nvesti, svet, vladimir putin, forbs\n18:00 14.12.2016 (Osveženo: 18:09 14.12.2016)\n© AFP 2021 / ALEXEY DRUZHININ / RIA NOVOSTI Ruski predsednik Vladimir Putin\n© AFP 2021 / ALEXEY DRUZHININ / RIA NOVOSTI\nPredsednik Rusije Vladimir Putin je četvrti put zaredom prvi na listi najuticajnijih ljudi u svetu prema američkom časopisu „Forbs“.\nForbsova lista najpoznatijih Rusa (foto)\n21 Jul 2016, 16:05\n„Najuticajniji čovek na svetu četvrtu godinu zaredom, predsednik Rusije, širi uticaj svoje zemlje na skoro svaki ugao Zemljine kugle“, ističe časopis.\nNa drugom mestu je novoizabrani predsednik SAD Donald Tramp, a na trećem nemačka kancelarka Angela Merkel koja je 2015. bila druga na ovoj listi.\nNa spisku se, takođe, nalaze osnivač „Majkrosofta“ Bil Gejts (7. mesto), premijer Indije Narendra Modi (9. mesto), osnivač „Fejsbuka“ Mark Zakerberg (10. mesto), novoizabrani generalni sekretar UN Antonio Gutereš, predsednik Filipina Rodrigo Duterte (70. mesto), lider terorističke organizacije Al Kaida Ajman el Zavahiri (71. mesto).\nMarija Zaharova u top 100 najuticajnijih žena sveta\n21 Novembar 2016, 15:31\nAktuelni američki predsednik Barak Obama, koji je 2015. bio treći na listi, ove godine nalazi se tek na 48. mestu. Ove godine Putin je postao jedini čovek koji predstavlja Rusiju na listi ovog časopisa.\nPortparol ruskog predsednika Dmitrij Peskov izjavio je da u Kremlju zasad nisu videli novi rejting američkog časopisa.\nUživo: Srbija se vratila u ritam16:51\n16:51Uživo: Srbija se vratila u ritam\n16:45Ko je srpski sin o kome priča Nemačka /foto, video/


B92 - Insajder - Aktuelno - Insajder: Srpski deo Južnog toka preko offshora\nAktuelno | sreda 22.05.2013\nOdloženo formiranje Anketnog odbora o Kosovu\npetak 26. 04. 2013. / Komentari: (2) / Pošaljite komentar\nIako je bilo najavljeno, u Skupštini Srbije danas nije počeo sa radom Anketni odbor koji bi trebalo da utvrdi način trošenja budžetskih sredstava na Kosovu i Metohiji od 2000. do 2012. godine.\nAnketni odbor o Kosovu počinje da radi sutra\nčetvrtak 25. 04. 2013. / Komentari: (2) / Pošaljite komentar\nAnketni odbor koji bi trebalo da utvrdi način trošenja budžetskih sredstava na Kosovu i Metohiji od 2000. do 2012. godine trebalo bi da bude formiran u petak u Skupštini Srbije.\nInsajder: Ko je uhapšeni Velibor Dunjić?\nsubota 20. 04. 2013. / Komentari: (45) / Pošaljite komentar\nVelibor Dunjić, jedan od vođa navijača Crvene Zvezde koji je uhapšen zbog napada na lidera LDP-a Čedomira Jovanovića, izašao je iz zatvora nakon opšte amnestije krajem prošle godine, navodi Blic. Dunjić je sredinom 2011. godine osuđen na 7 godina i dva meseca zatvora zbog pokušaja ubistva, ali je Apelacioni sud, aprila 2012. godine, preinačio krivično delo u nanošenje teških telesnih povreda i smanjio kaznu na 4 godine i dva meseca.\nInsajder: Za RTB Bor ne važi Zakon o javnim nabavkama\nsubota 13. 04. 2013. / Komentari: (8) / Pošaljite komentar\nRudarsko topioničarski basen Bor jedna je od kompanija sa najvećim dugovima u Srbiji i u isto vreme preduzeće u koje se ulažu ogromna sredstva poslednjih godina. Istraživanje Insajdera međutim pokazuje da praktično nema kontrole kako se ovaj novac troši.\nInsajder: Troškovi za Južni tok i dalje tajna\nsubota 06. 04. 2013. / Komentari: (41) / Pošaljite komentar\nSrbija je do sada, prema istraživanju Insajdera, uložila desetine miliona evra u projekat izgradnje Južnog toka u Srbiji. Istovremeno, podaci o tome na šta je tačno potrošen novac i pre početka izgradnje za sada nisu dostupni za javnost.\nsreda 27. 03. 2013. / Komentari: (102) / Pošaljite komentar


Bojan Lasković, CFND Beograd: Logistika nove ere - CorD Magazine\nBojan Lasković, Managing director, CFND Beograd\nLogistika nove ere\nKompanija CFND bavi se pružanjem usluga iz domena logistike, a specijalizovana je za prevoz robe na unutrašnjim plovnim putevima u basenu Dunava. Članica je više nacionalnih i internacionalnih udruženja, a od 2015. je deo Rhenus grupe, jedne od vodećih logističkih kompanija na svetu\n„Ono što CFND doo izdvaja od većine firmi na lokalnom tržistu jeste upravo ta sinergija svih vidova transporta“, ističe Bojan Lasković, Managing director, CFND Beograd.\nCFND je osnovan pre deset godina u cilju razvijanja logističkih aktivnosti u dunavskom basenu, a pre pet godina je postao deo Rhenus grupe. Kako ste privukli pažnju jedne od vodećih logističkih kompanija na svetu?\nKompanija CFND je inicijalno osnovana od strane francuskih kompanija CFNR i ATIC čija je osnovna delatnost rečni transport i lučka operativa. Ideja tadašnjih osnivača bila je da osnuju firmu koja će da prenese model poslovanja iz Zapadne Evrope na lokalno tržiste Srbije.\nSvaki početak je težak, a mi smo od osnivanja imali nekoliko izazova, koji su otežavali razvoj firme. Susreli smo se sa krahom tržišta rečnih vozarina, a potom i sa ekonomskom krizom koja je poljuljala svaki segment privrede. Uprkos nepovoljnim uslovima, kvalitetnom uslugom i optimalnim logističkim rešenjima, uspeli smo da se pozicioniramo na tržištu i da tokom vremena steknemo poverenje mnogih multinacionalnih kompanija sa kojima sada imamo partnerski odnos.\nRhenus Group je duzi niz godina tražila pouzdanu firmu sa potencijalom za razvoj na tržištu Srbije, kako bi pokrila celokupan tok Dunava i zajedno sa kancelarijama u Regensurgu, Kremsu i Konstanci svojim klijentima pruzila konkuretsku prednost u domenu logistickih usluga. Jednostavno, tu su se interesi ukrstili, što je konačno rezultiralo preuzimanjem CFND doo od strane Rhenus Groupe.\nOno što CFND doo izdvaja od većine firmi na lokalnom tržistu jeste upravo ta sinergija svih vidova transporta\nSpecijalizovani ste za prevoz robe na unutrašnjim plovnim putevima u basenu Dunava, ali možete da organizujete kompletan logistički lanac kombinujući drumski, železnički i rečni transport na više od 40 lokacija u Evropi…\nOno što CFND doo izdvaja od većine firmi na lokalnom tržistu jeste upravo ta sinergija svih vidova transporta. Benefit za klijente je da jedna firma za njih obezbeđuje kompletnu logističku uslugu, bilo da se radi rečni transport, od luke do luke, ili kombinovani transport, od skladišta do skladišta, preko plovnih puteva.\nNa taj način, kroz Rhenusovu mrežu možemo slobodno da kažemo da smo u mogućnosti da ispunimo zahteve naših klijenata po čitavoj Evropi, a po potrebi i šire.\nRaspolažete znanjem i iskustvom, imate podršku čitave Rhenus grupe, a izgleda da možete da se pohvalite i modernom flotom. Da li je to tačno?\nKompletna flota koja radi za nas došla je sa plovnih puteva zapadne Evrope. Naši gurači od 2.700KS opremljeni su po EU standrdima, kako po pitanju bezbednosti plovidbe, tako i po pitanju stambenih uslova za članove posade. Barže su velikog kapaciteta i pogodne su za transport svih vrsta suvog tereta – lakih i teških žitarica, đubriva, metala, vangabaritnih tereta, itd.\nNa kraju bih želeo da istaknem da je u toku postupak promene imena firme. Novo ime firme pod kojim ćemo poslovati biće Rhenus PartnerShip Serbia doo, koje će zasigurno ostati sinonim za kvalitet usluge.


Press Online :: Muzeji :: MIJ predstavlja projekat "Otvaramo depo" / print=true\nMIJ predstavlja projekat "Otvaramo depo"\nNa početku obeležavanja 20 godina od osnivanja Muzeja istorije Jugoslavije (MIJ), 27. juna publici će biti predstavljen projekat "Otvaramo depo" - prva faza rada na novoj stalnoj postavci u objektu Stari muzej.\nJedna naspram druge, postavljene su dve muzejske kolekcije - Muzeja revolucije naroda i narodnosti Jugoslavije i Memorijalnog centra Josip Broz Tito, čijim spajanjem je 1996. godine nastao fond Muzeja istorije Jugoslavije.\nPolazeći od fonda kao glavnog resursa, koji reflektuje raznolikost i kompleksnost jugoslovenskog nasleđa, zajedno sa stručnjacima, naučnicima, umetnicima i različitim zajednicama radi se na njegovom daljem preispitivanju i istraživanju.\nKreiranje buduće stalne postavke počinje eksperimentom koji je na pola puta od depoa do izložbe, objašnjavaju iz muzeja.\nNa način na koji se čuva u muzejskom depou, biće izložen veći deo fonda koji broji preko 75.000 predmeta, sa željom da se posetiocima ukaže na moguće relacije između eksponata, kako bi se otvorile nove perspektive i preispitala ustaljena mišljenja o čemu i kome govore.\nProces kreiranja stalne postavke započinje se u Starom muzeju - objektu koji svojom arhitekturom i pozicijom u kompleksu više podseća na prostor za odlaganje nego za izlaganje predmeta.\nTu su se nekada čuvali pokloni koje je Tito primao prilikom brojnih susreta sa državnicima i ostalim zvaničnicima iz zemlje i sveta, kao i darovi koje su slali i uručivali Jugosloveni, predstavnici raznih organizacija, lokalnih zajednica, udruženja i kolektiva.\nProstor je nakon smrti Josipa Broza adaptiran u izložbeni i za publiku otvoren postavkom poklona iz etnografske zbirke.\nPoigravajući se različitim namenama ovog mesta, zaposleni u muzeju žele da preispitaju fond u kontekstu jugoslovenskog nasleđa i učine ga još dostupnijim javnosti.\nRad na stalnoj postavci razvijaće se u tri faze - "Kreiranje otvorenog depoa", "Laboratorija Muzeja istorije Jugoslavije" i "Jugoslavija u 100 predmeta".


Kosovo u 'ključnoj' izbornoj godini | Info-ks.net\n05.01.2021 u 10:26\nParlamentarni, izbor predsjednika i lokalni Kosovo u 'ključnoj' izbornoj godini\nIzbor nove vlade i predsjednika zemlje samo su neki od izazova sa kojima će Kosovo morati da se suoči u prvih nekoliko mjeseci u novoj 2021. godini.\nOčekuje se da vršilac dužnosti predsednika Kosova Vjosa Osmani u narednim danima raspiše vanredne parlamentarne izbore, jer je Ustavni sud Kosova aktuelnu vladu proglasio nelegitimnom. To će biti treći put za nešto manje od dve godine da poslanici u Skupštini Kosova biraju novi saziv vlade.\nPoslednji izbori su održani oktobra. 2019. godine nakon što je Ramuš Haradinaj (Ramush Haradinaj) podneo ostavku na mesto premijera, da bi već u martu 2020. bilo izglasano nepoverenje Vladi Aljbina (Albin) Kurtija. Kosovo tada nije išlo na vanredne izbore već su posalnici u junu glasali za izbor nove vlade na čelu sa Avdulahom (Avdullah) Hotijem.\nMeđutim, Ustavni sud Kosova je 25. decembra doneo odluku da je ta vlada neustavna zbog glasa poslanika Etema Arifija koji je bio pravosnažno osuđen zbog malverzacija sa subvencijama kada je učestvovao u izboru vlade.\nEugen (Cakolli) Cakoli iz Kosovskog demokratskog instituta (KDI) ocenjuje da će 2021. godina početi i završiti se u duhu izbora, imajući u vidu da “nas na početku godine očekuju vanredni parlamentarni izbori i izbor predsednika, kao i redovni lokalni izbori krajem godine”.\n“Ovi izbori će ostaviti puno posledica kada je u pitanju politička atmosfera, na odnose Kosova sa međunarodnim partnerima i dijalog sa Srbijom”, kaže Cakoli i dodaje da će se nova vlast na Kosovu suočavati sa teškom situacijama, imajući u vidu da sledi i ekonomski oporavak nakon pandemije korona virusa.\nA politički analitičar Agon (Maliqi) Maljići zaključuje da nova Vlada Kosova mora biti jaka i stabilna kako bi se suočila sa svim izazovima koji joj predstoje u narednom periodu. Podseća da prethodne vlade nisu imale podršku u Skupštini Kosova i ukazuje da su one upravo zbog toga bile slabe a konsenzus o važnim pitanjima je bilo nemoguće postići.\nU poslednje vreme u Skupštini Kosova često nije bilo kvoruma za održavanje sednica pa se tako na usvajanje Zakona o ekonomskom oporavku usled pandemije korona virusa čekalo nekoliko meseci.\nPitanje predsednika kao glavni faktor\nPoznavalac političkih prilika Eugen Cakoli očekuje političku krizu na Kosovu i nakon vanrednih parlamentarnih izbora jer “niko neće uspeti da obezbedi dovoljan broj glasova za formiranje vlade pa će pozicija predsednika biti glavna tema pregovaranja”.\nVjosa Osmani vrši funkciju predsednika Kosova od 5. novembra kada je Hašim Tači (Hashim Thaqi) podneo ostavku jer su Specijalizovana veća protiv njega potvrdila optužnicu za ratne zločine i zločine protiv čovečnosti. Prema Ustavu Kosova, Osmani tu funkciju može da vrši najduže šest meseci.\nPetogodišnji mandat prethodnom predsedniku svakako ističe u aprilu ove godine a Ustavom je predviđeno da novi predsednik mora da bude izabran 30 dana pre isteka njegovog mandata, ili da se u tom roku izvrše sve zakonske procedure za njegov izbor.\n“Imajući u vidu da će izbor predsednika uslediti odmah nakon formiranja institucija, svi pregovori oko formiranja Vlade će biti zasnovani na poziciji predsednika. Teško da će biti dogovora oko pozicije predsednika bez nekih uzvratnih usluga. I pre odluke Ustavnog suda smo očekivali vanredne izbore, upravo zbog pozicije predsednika”, navodi Cakoli.\nDijalog se 'odlaže do daljneg'\nPolitički analitičar Agon Maljići ocenjuje da su pred Kosovom i spoljnopolitički izazovi, odnosno nastavak dijaloga sa Srbijom o normalizaciji odnosa dve strane. Maljići smatra da je evropska perspektiva za zemlje regiona izbledela, te da bi administracija novog američkog predsednika Džoa Bajdena, u saradnji sa EU, mogla da potraži drugo rešenje poput zajedničkog tržišta. Prema njegovoj oceni, upravo to bi moglo da bude rešenje za spor između Kosova i Srbije.\n„U međuvremenu, znamo da Kosovo, interno, nema priliku za bilo kakvu vrstu kompromisa, koji Srbija traži. Tako da bi ovaj regionalni tržišni okvir, u saradnji sa saveznicima, mogao da posluži kao sredstvo da se Srbija natera da da prizna Kosovo ili da ga ne blokira na međunarodnoj sceni. To će biti izazov za Kosovo, mora biti proaktivno u definisanju ove regionalne inicijative. To neće moći da uradi sa haotičnim upravljanjem kao što je to bilo do sada, ali ni sa populističkim upravljanjem ili odbacivanjem saradnje sa zapadnim saveznicima“, napominje Maljići.\nI Cakoli podvlači da se u 2021. godini ništa značajno neće desiti kada je u pitanju dijalog Kosova i Srbije. Štaviše, smatra da će doći do pauze u dijalogu na političkom nivou, jer je za postizanje konačnog sporazuma, osim konsenzusa na Kosovu, neophodno usaglašavanje stavova između Evropske Unije i nove američke administracije.\n“Nedavna izjava predsednika (Aleksandar) Vučića da Srbija neće priznati Kosovo pre 2022. godine, kada se održavaju izbori, je jasni indikator da će se proces dijaloga zasnivati na razgovorima na tehničkom nivou”, navodi on.\nDijalog između Kosova i Srbije je obnovljen jula 2020. godine nakon dve godine zastoja. Na čelu delegacija su bili premijer Kosova Avdulah Hoti i predsednik Srbije Aleksandar Vučić, koji su pokrenuli i nekoliko novih tema kao što je pitanje nestalih i raseljenih lica, imovina i međusobna finansijska potraživanja.\nParlamentarni izboriizbor predsjednikaLokalni izbori\nPreispitati način izbora predsjednika Demoli-Nimani: Neophodna izborna reforma\nLična odluka Reshitaj: Samoopredjeljenje nije tražilo da glasam za Osmani\nUhapšeno dvoje osumnjičenih Ubistvo u Vitomirici kod Peći, usmrćen nožem nakon svađe